**„NÁVRH“**

**Zmluva o dielo na stavebné práce  
uzavretá podľa ustanovenia § 536 a nasl. zákona č. 513/1991 Zb. Obchodného zákonníka v platnom znení medzi**

**Zhotoviteľ:**

Názov:

Sídlo:

IČO:

DIČ:

IČ DPH:

Bankové spojenie:

Číslo účtu:

IBAN:

Štatutárny orgán:

Tel:

E-mail:

Zapísaný v Obchodnom registri Okresného súdu

*(ďalej len ,,zhotoviteľ“)*

a

**Objednávateľ:**

**Názov: Obec Gajary**

Sídlo: Hlavná 67, 900 61 Gajary

IČO: 00 304 743

DIČ: 2020643603

Bankové spojenie: Prima banka Slovensko, a.s.

IBAN: SK 88 5600 0000 00 3214307001

Štatutárny zástupca: Ing. Bc. Martin Rybecký, starosta obce

Kontakt: 034 / 779 71 32, starosta@gajary.sk

*(ďalej len „ objednávateľ “)*

*Zhotoviteľ a objednávateľ ďalej označení jednotlivo aj ako „zmluvná strana“ a spoločne aj ako „zmluvné strany“.*

I.

**Preambula**

2.1 Túto zmluvu uzatvárajú zmluvné strany na základe výsledku zadávania podlimitnej zákazky postupom podľa § 112 a nasl. v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky **„Budova jedálne v areáli základnej školy v Gajaroch“**,vyhláseného výzvou na predkladanie ponúk zverejnenou vo vestníku verejného obstarávania č. 87/2021zo dňa 14. 04. 2021 pod č. 18723 – WYP. (ďalej len „verejné obstarávanie“).

2.2 Do predmetného postupu zadávania zákazky predložil súťažnú ponuku aj zhotoviteľ. Na základe vyhodnotenia súťažných ponúk predložených v rámci predmetného postupu zadávania zákazky zmluvné strany uzavretím tejto zmluvy o dielo prejavujú svoju vôľu dohodnúť podmienky a spôsob realizácie predmetu zákazky v zmysle vyhlásenej verejnej súťaže.

II.

**Úvodné ustanovenia**

* 1. Objednávateľ je vlastníkom a oprávneným užívateľom všetkých dotknutých pozemkov v rozsahu presne definovanom v Čl. III zmluvy*.*
  2. Zhotoviteľ

1. vyhlasuje, že je spoločnosťou, ktorej predmetom podnikania je stavebná činnosť a je oprávnený uzavrieť túto zmluvu,
2. vyhlasuje, že je spoločnosťou odborne spôsobilou na vykonanie diela v zmysle príslušných platných všeobecne záväzných právnych predpisov a technických noriem Slovenskej republiky a Európskej únie,
3. je povinný dodržiavať všetky príslušné platné všeobecne záväzné právne predpisy a technické normy Slovenskej republiky a/alebo Európskej únie vzťahujúce sa na vykonanie diela, a to najmä, nie však výlučne, zákon č. 50/1976 Zb. o územnom plánovaní a stavebnom poriadku (Stavebný zákon) v platnom znení,
4. potvrdzuje, že disponuje a/alebo má k dispozícii také odborné, technické a iné kapacity, ktoré mu umožnia riadne vykonanie diela podľa podmienok a požiadaviek tejto zmluvy,
5. potvrdzuje a zodpovedá za to, že zhotoviteľ a rovnako všetci jeho subdodávatelia disponujú a za podmienok tejto zmluvy sa preukážu všetkými licenciami, osvedčeniami, povoleniami a živnostenskými oprávneniami potrebnými pre vykonávanie všetkých prác a dodávok pri realizácii diela v súlade s touto zmluvou. Pre vylúčenie pochybností sa subdodávateľom rozumie výlučne právnická alebo fyzická osoba, s ktorou zhotoviteľ v priamom rade alebo prostredníctvom ďalších osôb uzavrel zmluvu na realizáciu časti prác alebo dodávok potrebných na realizáciu predmetu zmluvy – zhotovenie Diela. Táto osoba je povinná aj fyzicky realizovať tieto časti prác alebo dodávok, za čo zodpovedá objednávateľovi zhotoviteľ. Pri realizácii diela prostredníctvom subdodávateľov zodpovedá zhotoviteľ tak, ako keby dielo, resp. jeho časť realizoval sám.

III.  
**Predmet zmluvy**

* 1. Predmetom tejto zmluvy je zhotovenie diela: „Budova jedálne v areáli základnej školy v Gajaroch *(ďalej len „Dielo“)*  podľa projektovej dokumentácie vypracovanej projekčnou spoločnosťou SG Studio s.r.o. z 11/2020, zodpovedný projektant Ing. arch., Ing. Zoltán Szabó, ktorá tvorí prílohu tejto zmluvy pod por. č. 1 a v rozsahu prác a dodávok podľa cenovej ponuky zhotoviteľa zo dňa ..........................., ktorá tvorí prílohu tejto zmluvy pod por. č. 2. Miestom zhotovovania Diela je areál základnej školy obce Gajary na parcele KN "C" č. 1182/2 v k.ú. Gajary, obec Gajary, okres Malacky.
  2. Zhotoviteľ sa zaväzuje vo vlastnom mene a na vlastnú zodpovednosť, riadne a včas zhotoviť a objednávateľovi odovzdať úplné a funkčné Dielo a objednávateľ sa zaväzuje takéto úplné riadne a včas zhotovené funkčné Dielo bez vád a nedorobkov prevziať a zaplatiť zhotoviteľovi v tejto zmluve dohodnutú cenu Diela.
  3. Dielo bude realizované podľa stavebno-technickej dokumentácie vzťahujúcej sa k Dielu a za podmienok dohodnutých v tejto zmluve ďalej. Zhotoviteľ je oprávnený použiť vyššie uvedenú stavebno-technickú dokumentáciu pre realizáciu Diela výhradne pre účely plnenia tejto zmluvy. Stavebno-technickou dokumentáciou k Dielu sa rozumie najmä/ale nie výlučne:

1. Projektová dokumentácia
2. Výkaz výmer
3. Právoplatné povolenia a vyjadrenia dotknutých orgánov
4. Iná dokumentácia spôsobilá pre ustanovenie podmienok plnenia Diela.
   1. Zhotoviteľ sa zaväzuje, že Dielo bude zhotovené v súlade s touto zmluvou, projektovou dokumentáciou k Dielu a výkazom výmer, ktoré spolu tvoria vo forme Prílohy č. 1 súčasť zmluvy (ďalej len „Projektová dokumentácia“ a „Výkaz výmer“), ďalej v súlade s pokynmi objednávateľa a/alebo ním splnomocneného zástupcu, ako aj v súlade s povoleniami a vyjadreniami dotknutých orgánov.
   2. Zhotoviteľ sa zaväzuje dielo zhotoviť v súlade s podmienkami dohodnutými v tejto zmluve a v súlade s platnými právnymi predpismi Slovenskej republiky a s platnými technickými a technologickými normami.
   3. Zhotoviteľ potvrdzuje, že sa pred uzavretím tejto zmluvy riadne a s odbornou starostlivosťou oboznámil s Projektovou dokumentáciou a s podrobným Výkazom výmer a potvrdzuje, že všetka dokumentácia neobsahuje žiadne nedostatky alebo vady na ktoré by mal upozorniť objednávateľa. Zhotoviteľ súčasne prehlasuje a potvrdzuje, že cena Diela ako aj ďalšie podmienky realizácie Diela boli stanovené aj s ohľadom na možné odlišné (nedostatočné) prípadne alternatívne určenie postupov a/alebo materiálov a/alebo technológií obsiahnutých v Projektovej dokumentácii a/alebo Výkaze výmer, pričom tieto nedostatky budú počas realizácie Diela odstránené zhotoviteľom v rozsahu ceny Diela podľa tejto zmluvy.
   4. Zhotoviteľ súčasne prehlasuje a potvrdzuje, že
5. po posúdení všetkých podmienok a dostupnej dokumentácie je Dielo v zmysle Projektovej dokumentácie, Výkazu výmer a požiadaviek objednávateľa stavebno-technicky realizovateľné ako celok,
6. ku dňu uzavretia zmluvy mu je známe technické riešenie Diela ako celku, preštudoval si všetky zverejnené doklady a dokumentáciu k Dielu a má tak všetky potrebné údaje súvisiace s realizáciou Diela za ním stanovenú cenu Diela.
   1. Zhotoviteľ pred podpisom zmluvy zvážil a odborne posúdil všetky riziká spojené s realizáciou Diela, zobral do úvahy rozsah potrebných materiálov, prác a služieb potrebných na dokončenie Diela ako celku (materiály, transport, energie, náklady na zariadenia a stroje, údržba prístupových ciest, náklady na odstránenie odpadov, náklady na pracovníkov, odborne spôsobilé osoby, profesijne špecializované osoby ako aj ostatné náklady súvisiace s realizáciou Diela) a tieto zahrnul do ceny Diela.
   2. Zhotoviteľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú podmienky kladené na stavebné materiály daného typu príslušnými všeobecne záväznými predpismi. Zhotoviteľ nepoužije žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, pokiaľ takáto zmena nebude najskôr písomne schválená technickým dozorom objednávateľa zápisom v stavebnom denníku v súlade s podmienkami dohodnutými v tejto zmluve. Pokiaľ na niektorú dodávku alebo jej časti neboli dohodnuté osobitné technické podmienky pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené Projektovou dokumentáciou a príslušnými právnymi normami. Na žiadosť objednávateľa je zhotoviteľ povinný zdokumentovať navrhované materiály a výrobky na vzorkách a predložiť v dostatočnom časovom predstihu v zmysle technologických postupov, dodávky a dohodnutého harmonogramu na odsúhlasenie dielenskú a montážnu dokumentáciu vybraných častí dodávok.
   3. Súčasťou diela je aj stavebná, technická a právna dokumentácia diela a jeho jednotlivých položiek, doklady o vykonaných skúškach, revízne správy, atesty a certifikáty, užívateľské manuály, ako aj akékoľvek ďalšie listiny, ktorých doloženie k predmetu diela vyplýva z právneho predpisu alebo z obchodných zvyklostí; všetky listiny musia byť vyhotovené v slovenskom jazyku.
   4. Dielo bude financované z vlastných zdrojov objednávateľa.

IV.

**Lehota realizácie diela**

4.1 Objednávateľ a zhotoviteľ sa dohodli, že zhotoviteľ začne zhotovovať Dielo protokolárnym prevzatím staveniska najneskôr v lehote do desiatich (10) kalendárnych dní odo dňa doručenia objednávateľovej písomnej výzvy na prevzatie staveniska.

4.2 Objednávateľ a zhotoviteľ sa dohodli, že zhotoviteľ ukončí Dielo a odovzdá riadne vykonané Dielo objednávateľovi najneskôr do 6 mesiacov odo dňa protokolárneho prevzatia staveniska uskutočneného v súlade s ustanovením ods. 4.1 tohto článku.

4.3 Zhotoviteľ sa zaväzuje ukončiť práce na Diele a pripraviť Dielo na odovzdanie tak, aby bolo odovzdané najneskôr v lehote stanovenej v odseku 4.2 tohto článku zmluvy, v súlade s Časovým harmonogramom prác, ktorý predložil zhotoviteľ ako úspešný uchádzač v rámci poskytnutej súčinnosti pred podpisom zmluvy o dielo (ďalej len „Časový harmonogram prác“).

4.4 Začatie plnenia predmetu zmluvy a termín ukončenia Diela a jeho odovzdanie podľa odseku 4.1. a odseku 4.2. tohto článku zmluvy sa môže predĺžiť len o dobu, kedy zhotoviteľ nemohol pokračovať vo vykonávaní Diela z dôvodu prekážky tzv. vyššej moci, alebo z dôvodu na strane objednávateľa. Dôvody na strane objednávateľa, v dôsledku ktorých bude vykonávanie Diela prerušené, budú zhotoviteľovi oznámené technickým dozorom objednávateľa formou zápisu v stavebnom denníku.

4.5 Zhotoviteľ sa zaväzuje Dielo po jeho ukončení odovzdať na základe písomného protokolu v súlade s článkom XI tejto zmluvy.

4.6 Objednávateľ si vyhradzuje právo prerušiť na nevyhnutný čas vykonávanie Diela v prípade prekážky z dôvodu rozhodnutia orgánu štátnej správy a samosprávy, resp. z iných závažných dôvodov. Objednávateľ sa túto skutočnosť zaväzuje oznámiť zhotoviteľovi bezodkladne. Tiež sa objednávateľ zaväzuje bezodkladne oznámiť zhotoviteľovi, že môže pokračovať v prerušenom vykonávaní Diela.

V.

**Podmienky prevzatia Staveniska a Stavenisko**

* 1. Zmluvné strany sa dohodli, že vykonanie Diela bude zhotoviteľ realizovať na základe Časového harmonogramu prác spracovaného v súlade s podmienkami tejto zmluvy a v súlade s ním zhotoviteľ riadne zhotoví a odovzdá Dielo objednávateľovi. Pre vylúčenie pochybností sa má za to, že Časový harmonogram sa začína odo dňa prevzatia Staveniska dodávateľom na základe písomného (resp. e-mailového) doručenia "Výzvy na prevzatie Staveniska" zo strany objednávateľa, pričom túto skutočnosť zmluvné strany potvrdia Zápisnicou o odovzdaní a prevzatí Staveniska, podpísanou splnomocnenými zástupcami oboch zmluvných strán a končí sa dňom odovzdania a prevzatia ukončeného Diela. Pre vylúčenie pochybností sa má za to, že všetky taxatívne stanovené/dojednané lehoty podľa tejto zmluvy, ktoré sú pre plnenie/splnenie povinnosti zo strany zhotoviteľa alebo sú pre úkon akceptácie a/alebo potvrdenia a/alebo rozhodnutia zo strany objednávateľa ustanovené/dojednané touto zmluvou, sú súčasťou Časového harmonogramu a v maximálnej dĺžke plynutia času započítané do Časového harmonogramu predloženého dodávateľom a o tieto sa Časový harmonogram nemôže predlžovať.
  2. Zhotoviteľ je povinný zhotoviť Dielo podľa:

1. Projektovej dokumentácie, právoplatných rozhodnutí a záväzných stanovísk, oceneného Výkazu výmer doplnenom zhotoviteľom o všetky ceny jednotlivých položiek uvedených vo Výkaze výmer a na základe ostatných podkladov a pokynov poskytnutých objednávateľom,
2. podrobného Časového harmonogramu prác zhotovenia Diela vo forme podrobného grafického a vecného znázornenia po jednotlivých pracovných položkách s množstvom pracovníkov na nich nasadených, rozpracovanom na jednotlivé týždne uskutočnenia prác v nadväznosti na dodržanie technologických postupov podľa platnej legislatívy Slovenskej republiky a platných technických noriem. Časový harmonogram je zhotoviteľ povinný predložiť po jednotlivých stavebných oddieloch za časovú jednotku kalendárny mesiac a po jednotlivých položkách za časovú jednotku týždeň s uvedením technologických postupov uskutočňovaných prác.
   1. Zhotoviteľ je povinný prevziať Stavenisko od objednávateľa najneskôr do desiatich (10) kalendárnych dní odo dňa písomného (resp. e-mailového) doručenia "Výzvy na prevzatie Staveniska", ktorá bude zhotoviteľovi zaslaná objednávateľom. O odovzdaní a prevzatí Staveniska spíšu Zmluvné strany zápis. Zhotoviteľ je povinný prevziať Stavenisko aj v prípade, ak je možné začať vykonávať práce čo i len na časti Diela.
   2. Zhotoviteľ je povinný začať s výkonom stavebných prác na zhotovovaní Diela bezodkladne, najneskôr do troch (3) kalendárnych dní odo dňa prevzatia Staveniska, pokiaľ si objednávateľ so zhotoviteľom písomne nedohodnú iný termín začatia prác.
   3. Zhotoviteľ je do troch (3) kalendárnych dní po odovzdaní Staveniska, najneskôr v deň začatia stavebných prác povinný zabezpečiť, aby na Stavenisku boli riadne inštalované meracie zariadenia na spotrebu energií a vody. Meracie zariadenie musí byť metrologicky overené meradlo v zmysle vyhlášky Úradu pre normalizáciu, metrológiu a skúšobníctvo SR.
   4. Zhotoviteľ je povinný Stavenisko označiť na vlastné náklady a v súlade so všeobecne záväznými právnymi predpismi. Od odovzdania Staveniska zodpovedá za Stavenisko zhotoviteľ. Zhotoviteľ nie je oprávnený bez predchádzajúceho písomného súhlasu objednávateľa umiestňovať na Stavenisku, na zariadeniach nachádzajúcich sa na Stavenisku a ani na oplotení Staveniska akékoľvek reklamy a/alebo iné pútače.
   5. Objednávateľ a zhotoviteľ sa dohodli, že Staveniskom je priestor, ktorý je počas uskutočňovania stavby Diela určený na vykonávanie stavebných prác na stavbe Diela, na uskladňovanie stavebných výrobkov a dopravných a iných zariadení potrebných na uskutočňovanie stavby Diela a na umiestnenie zariadenia Staveniska.

5.8 Pri prevzatí Staveniska je objednávateľ povinný oboznámiť zhotoviteľa s rozmiestnením a trasou prípadných podzemných a nadzemných vedení na Stavenisku a vytýčiť ich, s rozmiestnením verejnej zelene a inými cudzími objektmi a vecami a tieto vhodným spôsobom bez poškodenia preložiť. Zhotoviteľ je povinný ich chrániť, aby počas celej doby vykonávania diela nedošlo k ich poškodeniu.

5.9 Zhotoviteľ sa zaväzuje že:

1. zabezpečí Stavenisko pred vstupom cudzích osôb na miesta, kde môže dôjsť k ohrozeniu života alebo zdravia, označí Stavenisko s uvedením potrebných údajov o stavbe Diela a vypracuje v písomnej forme režimové opatrenia na Stavenisku a v jednom vyhotovení ich pred zahájením realizácie stavebných prác na Diele predloží objednávateľovi,
2. bude využívať vjazd a výjazd z miestnej komunikácie alebo z účelovej komunikácie na prísun stavebných výrobkov, stavebného odpadu a na prístup vozidiel zdravotníckej pomoci a požiarnej ochrany, ktorý v prípade potreby bude čistiť a udržiavať v stave spôsobilom na použitie, pričom tento výjazd pred odovzdaním Diela uvedie do stavu v akom ho prevzal,
3. zabezpečí poriadok a čistotou a bezpečné uloženie stavebných výrobkov a stavebných mechanizmov a umiestnenie zariadenia Staveniska,
4. zabezpečí bezpečný pohyb osôb vykonávajúcich stavebné práce,
5. zabezpečí odvoz alebo likvidáciu odpadu stavby,
6. bude mať vybavenie potrebné povolenia na vykonávanie stavebných prác a na pobyt osôb vykonávajúcich stavebné práce,
7. zabezpečí pri realizácii bezpečnosť a ochranu zdravia ľudí na Stavenisku a v jeho okolí, ako aj ochranu životného prostredia podľa osobitných predpisov,
8. poskytne súčinnosť a bude riadiť ostatných subdodávateľov zhotoviteľa na stavbe z hľadiska koordinácie nadväzujúcich prác a ochrany prác na Diele pred poškodením alebo zničením.

5.10 Zhotoviteľ sa zaväzuje určiť z dôvodu zastupiteľnosti na Stavenisku minimálne dvoch stavbyvedúcich, alebo stavbyvedúceho a jeho zástupcu disponujúceho s rovnakou odbornou spôsobilosťou a praxou ako stavbyvedúci, ktorí budú organizovať, riadiť, koordinovať a zodpovedať za stavebné práce a iné činnosti na Stavenisku a na stavbe Diela a budú o nich viesť evidenciu v stavebnom denníku.

5.11 Zhotoviteľ sa zaväzuje, že zabezpečí na vlastné náklady stavbyvedúcich, ktorí budú okrem povinností, ktoré im vyplývajú z tejto zmluvy a z právnych predpisov platných na území SR, vykonávať aj oprávnenia uvedené v tejto zmluve, najmä:

a) určovať začatie a skončenie jednotlivých stavebných prác a iných činností na Stavenisku a na stavbe Diela,

1. dávať pokyny týkajúce sa vykonávania stavebných prác, organizácie práce a pohybu osôb na stavenisku a na stavbe Diela,
2. preberať stavebné výrobky, zisťovať ich vhodnosť a určovať ich umiestnenie a uskladnenie na Stavenisku,
3. dávať príkazy na okamžité zastavenie stavebných prác a iných činností na Stavenisku a na stavbe Diela, ak sa vyskytla prekážka, pre ktorú je ich ďalšie vykonávanie neprípustné,
4. koordinovať poradie stavebných prác,
5. vykázať cudziu alebo neoprávnenú osobu zo staveniska a zo stavby Diela.

5.12 Objednávateľ sa zaväzuje, že zabezpečí na svoje náklady zodpovednú osobu, ktorá bude odborne spôsobilá vykonávať technický dozor nad stavbou a bude plniť najmä, no nielen nasledovné povinnosti:

* 1. bude sledovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci, riadna inštalácia a prevádzka technického vybavenia na stavbe, odborné ukladanie stavebných výrobkov a hmôt, vhodnosť ich použitia a odborné ukladanie strojov a zariadení; bude sledovať vedenie stavebného denníka, bude zodpovedať za súlad priestorovej polohy s dokumentáciou stavby Diela, ktorá tvorí neoddeliteľnú súčasť tejto zmluvy a za dodržanie všeobecných technických požiadaviek na výstavbu Diela,
  2. bude vplývať na odstránenie závad, ktoré sa na stavbe Diela vyskytli; ak nebude možné závady odstrániť v rámci výkonu stavebného dozoru, bezodkladne ich oznámi zhotoviteľovi a objednávateľovi.

5.13 Zhotoviteľ v plnej miere zodpovedá za bezpečnosť a ochranu zdravia osôb vo všetkých priestoroch Staveniska a zabezpečí na vlastné náklady ich vybavenie ochrannými pomôckami. Ďalej sa zhotoviteľ zaväzuje dodržiavať hygienické predpisy a zabezpečiť ich dodržiavanie všetkými pracovníkmi a dodávateľmi zhotoviteľa. Objednávateľ, alebo technický dozor je oprávnený vykázať s okamžitou platnosťou zo stavby ktoréhokoľvek pracovníka zhotoviteľa, či zhotoviteľa, pokiaľ poruší ustanovenia tejto zmluvy, bezpečnosť a ochranu zdravia pri práci, požiarnu bezpečnosť a protipožiarne predpisy a opatrenia alebo neuposlúchne pokyny objednávateľa.

5.14 Objednávateľ najneskôr 5 dní pred odovzdaním Staveniska odovzdá zhotoviteľovi 1 paré projektovej dokumentácie v štandardnom vyhotovení.

5.15 Objednávateľ sa zaväzuje určiť a odovzdať zhotoviteľovi body odberu elektrickej energie, vody, plochy pre zariadenie Staveniska, zabezpečiť trvalý prístup na Stavenisko, vytýčiť a označiť všetky inžinierske siete prechádzajúce Staveniskom. Poučiť svojich zamestnancov o bezpečnosti a ochrane pri práci počas realizácie Diela a zabezpečiť zábery plôch potrebných pre realizáciu diela, ktoré nie sú majetkom objednávateľa.

VI.

**Cena Diela a platobné podmienky**

6.1 Cena Diela je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov a v súlade s podmienkami verejného obstarávania nasledovne:

Cena bez DPH ................ EUR

DPH ................ EUR

Cena celkom vrátane DPH ................. EUR

slovom: ...................... eur a .............. eurocentov vrátane DPH.

6.2 Cena Diela zahŕňa všetky náklady, ktoré dodávateľovi a/alebo jeho subdodávateľom vzniknú pri realizácii Diela alebo v súvislosti s realizáciou podľa Projektovej dokumentácie, Výkazu výmer a ostatnej stavebno-technickej dokumentácie k Dielu až do doby odovzdania Diela. V cene Diela sú rovnako zahrnuté všetky práce, výkony a dodávky, ktoré patria k úplnému zhotoveniu a odovzdaniu Diela v zmysle tejto zmluvy. Zhotoviteľ nemá nad rámec dohodnutej ceny  Diela právo na náhradu ďalších nákladov, a to najmä, ale nie výlučne na:

1. všetky materiálové, dopravné a vedľajšie materiálové náklady, príslušenstvo, stroje, prístroje, nástroje a stavebné pomocné materiály, ktoré sú potrebné na vykonanie prác, náklady na bezpečnosť majetku a nákladov na dočasné napojenie elektriny, vody a kanalizácie, telefónneho a iného dočasného spojenia výlučne pre účely zhotovovania Diela, (ktoré zriadi a odstráni zhotoviteľ) a to vrátane nákladov na ich prevádzku výlučne na účely zhotovovania Diela, náklady na zabezpečenie bezpečnosti a ochrany zdravia pri práci podľa príslušných predpisov (BOZP);
2. náklady na vyloženie, skladovanie materiálov;
3. náklady na zhotovenie a údržbu informačnej tabule po dobu odo dňa prevzatia Staveniska v súlade so zmluvou až do dokončenia Diela a jej následnú likvidáciu. Informačná tabuľa bude mať rozmer 1,5m x 1,5m a bude obsahovať text s názvom stavby, názov objednávateľa, meno projektanta, obchodné meno zhotoviteľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi;
4. všetky mzdové a vedľajšie mzdové náklady zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdaje výlučne na strane zhotoviteľa a jeho subdodávateľov;
5. náklady na všetky bezpečnostné opatrenia do doby prevzatia dokončeného Diela objednávateľom, náklady na zabezpečenie dokladovej časti v dvoch vyhotoveniach v slovenskom jazyku, a to konkrétne v prípade zmien Diela projekty skutočného vyhotovenia diela, ďalej certifikáty, doklady o odvoze a likvidácii stavebného odpadu a sute, revízne správy, záručné listy , doklady o vykonaní tlakových a tesnostných skúšok, návody na obsluhu a údržbu technologických zariadení, návody na údržbu a použitie výplňových konštrukcií, doklady, atesty a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;
6. náklady spojené s poskytnutím záruky na realizované Dielo;
7. vypratanie Staveniska a odvoz stavebného odpadu a sute, prípadné náklady na geodetické vytýčenie pre účely vytyčovania realizácie Diela a porealizačné geodetické zameranie stavby Diela;
8. nákladov na poistenie Diela;
9. náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;
10. náklady na vykonanie všetkých potrebných skúšok k realizácií, prevádzke a odovzdaniu Diela;
11. náklady na dodávku vody, elektrickej energie, plynu a pod. na Stavenisku;
12. náklady na ochranu a stráženie Staveniska,
13. náklady na výkonovú bankovú záruku počas realizácie Diela a prípadnú bankovú záruku garantujúcu kvalitu Diela počas plynutia záručnej lehoty;
14. náklady na zriadenie ochranného koridoru pre študentov, zamestnancov a tretie osoby v areáli ZŠ a náklady na zriadenie zariadenia Staveniska a jeho likvidáciu;
15. náklady na akékoľvek vedľajšie rozpočtové náklady (najmä/ale nie výlučne mimo Stavenisková doprava, územné vplyvy, prevádzkové vplyvy);
16. náklady na projekt dočasného dopravného značenia ak bude potrebný pre realizáciu Diela alebo jeho časti a náklady na zriadenie mobilných chemických suchých WC;
17. osadenie statických terčov pre kontrolu statickej stability susedných objektov, ak tak pri uskutočnení Diela určia projektant a/alebo stavebný dozor a/alebo technický dozor;
18. vytýčenie všetkých existujúcich podzemných inžinierskych sietí, v rozsahu podľa ich aktuálneho zakreslenia, ktoré poskytne objednávateľ zhotoviteľovi najneskoršie pri odovzdaní Staveniska;
19. náklady za dočasné zábery a rozkopávky verejných priestranstiev (chodníky, komunikácie);
20. náklady na pravidelné čistenie komunikácií, ak došlo k ich znečisteniu stavebnými a/alebo dopravnými mechanizmami zhotoviteľa a/alebo subdodávateľov pri zhotovovaní Diela a náklady na prípadné proti prašné opatrenia;
21. akékoľvek náklady na školenia a zaučenie prevádzkového technika (technikov) počas kompletizačných prác technológie a príprav na skúšky;
22. náklady spojené s prípadným prenájmom nehnuteľností potrebných na zriadenie Staveniska;
23. akékoľvek iné náklady, ktoré vzniknú zhotoviteľovi pri realizácii Diela podľa zmluvy.
    1. Zhotoviteľ vyhlasuje, potvrdzuje a zaručuje, že zhotoviteľom predložená cenová kalkulácia – cena Diela je úplná, maximálna a záväzná a to s odkazom na uplatnenie bodu 3.7 a 3.8 tejto zmluvy, teda aj v prípade vzniku potreby takých činností, ktoré sú potrebné pre technické riešenie  a uskutočnenie Diela ako celku. Zhotoviteľ v tejto súvislosti prehlasuje, že ním ponúknutá cena Diela bola tvorená tak, že zohľadnila všetky pravidlá pre tvorbu ceny podľa rozpočtu, ktorý je úplný a záväzný. V prípade sporu sa má za to, že zhotoviteľ získal všetky informácie a v ponúknutej pevnej cene Diela ich zohľadnil. Zhotoviteľ sa nemôže dovolávať zvýšenia ceny najmä/nie výlučne z dôvodu, že mu neboli známe alebo poskytnuté všetky potrebné informácie a podklady a súhlasí s prevzatím úplnej zodpovednosti za riadne a včasné dokončenie Diela za ním ponúknutú cenu Diela, s výnimkou aplikácie Článku 4. 4 tejto zmluvy. Zmluvné strany sa dohodli, že v prípade ak sa niektoré práce podľa Výkazu výmer nevykonajú alebo vykonajú v menšom rozsahu, zhotoviteľ tieto nevykonané práce nebude objednávateľovi fakturovať. Cena Diela môže byť zvýšená výlučne po predchádzajúcej písomnej dohode zmluvných strán a pri dodržaní všetkých podmienok tejto zmluvy.
    2. Zmluvné strany sa dohodli, že zhotoviteľ nie je bez predchádzajúceho písomného súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu. Zmluvné strany sa tiež dohodli, že zhotoviteľ nie je oprávnený jednostranne započítať akúkoľvek svoju pohľadávku voči pohľadávke objednávateľa.
    3. Zmluvné strany sa dohodli, že objednávateľ uhradí cenu Diela na základe faktúr, vystavených zhotoviteľom vždy po ukončení kalendárneho mesiaca na základe reálne vykonaných a objednávateľom potvrdených prác, pričom podkladom pre každú vystavenú faktúru budú súpisy vykonaných prác za príslušný kalendárny mesiac, potvrdené oboma zmluvnými stranami v súlade s bodom 6.6 tohto článku.
    4. Podmienky fakturácie:
24. zhotoviteľ je oprávnený fakturovať iba skutočne vykonané práce
25. faktúra musí byť dokladovaná všetkými súpismi vykonaných prác, ktoré budú odsúhlasené oboma zmluvnými stranami priebežne počas doby realizácie Diela, a to vždy za každý kalendárny mesiac plnenia v súlade s týmto bodom zmluvy,
26. súpis vykonaných prác za príslušný kalendárny mesiac je zhotoviteľ povinný predkladať objednávateľovi najneskôr do 3.-teho dňa nasledujúceho kalendárneho mesiaca. K súpisu vykonaných prác za príslušný kalendárny mesiac bude vždy priložený zisťovací protokol. Objednávateľ sa musí do desiatich (10) pracovných dní odo dňa doručenia súpisu vykonaných prác vyjadriť k predloženému súpisu vykonaných prác (ďalej len *„Súpis vykonaných prác*“). Ak sa Objednávateľ v danej lehote k predloženému Súpisu vykonaných prác nevyjadrí, márnym uplynutím dohodnutej lehoty platí, že s jeho obsahom súhlasí (dohodnutá fikcia súhlasu),
27. v prípade ak objednávateľ preukáže, že sa z objektívnych príčin nemohol k Súpisu vykonaných prác vo vyššie uvedenej lehote vyjadriť, námietky, ktoré by mohol uplatniť voči Súpisu vykonaných prác mu zostávajú zachované,
28. všetky Súpisy vykonaných prác predložené zhotoviteľom, musia byť členené podľa položiek, množstva a zoznamu prác,
29. v prípade, že faktúra bude vystavená bez predloženia Súpisov vykonaných prác a/alebo vo výške nad rámec Súpisov vykonaných prác a/alebo nad rámec skutočného rozsahu vykonaných prác a/alebo v rozdielnej výške súm jednotkových položiek prác a dodávok ako uvedených vo Výkaze výmer, a to aj titulom neúmyselného konania/omylu v konaní zhotoviteľa, nie je faktúra spôsobilá na jej úhradu a bude vrátená na prepracovanie (vylúčenie omeškania s úhradou ceny Diela na strane objednávateľa). Faktúra vrátane Súpisu vykonaných prác musí spĺňať všetky riadne náležitosti daňového dokladu a musí byť vystavená tak, aby bolo možné vykonať jej vecnú a finančnú kontrolu. Lehota splatnosti riadne vystavenej faktúry je šesťdesiat (60) kalendárnych dní odo dňa jej doručenia objednávateľovi.
30. Zhotoviteľ prehlasuje, že je vlastníkom zabudovávaných a faktúrovaných materiálov a tovarov (tj. všetky faktúrované tovary a materiály sú zbavené práv tretích strán).

6.7 Zhotoviteľ predloží faktúru do desiatich (10) kalendárnych dní odo dňa podpisu súpisu prác objednávateľom a prílohou faktúry bude potvrdený Súpis vykonaných prác. Faktúra musí spĺňať všetky náležitosti daňového dokladu. Podmienkou zaplatenia faktúry je aj splnenie všetkých povinností zhotoviteľa vo veci predloženia predpísanej a dohodnutej dokladovej časti Diela.

* 1. Pre účely tohto článku zmluvy sa faktúra zhotoviteľa považuje za zaplatenú okamihom odpísania príslušnej (oprávnenej) peňažnej sumy z účtu objednávateľa v prospech účtu zhotoviteľa.
  2. Zhotoviteľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a objednávateľ môže prípadne požadovať od zhotoviteľa tiež preukázanie danej skutočnosti. V prípade ak zhotoviteľ nebude mať riadne zaplatené všetky svoje splatné záväzky voči svojím subdodávateľom a/alebo na požiadanie objednávateľa nevydá potvrdenie o danej skutočnosti a/alebo uvedenú skutočnosť nepreukáže, je objednávateľ oprávnený pozastaviť úhradu faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa, alebo je objednávateľ oprávnený postupovať podľa Článku X, bodu 10.6 tejto zmluvy. Pozastavenie platby zo strany objednávateľa v súlade s týmto bodom zmluvy sa nepovažuje za porušenie zmluvy a objednávateľ sa nedostáva do akéhokoľvek omeškania.

VII.

**Bankové záruky**

7.1 Zhotoviteľ je povinný najneskôr ku dňu uzatvorenia (podpisu) zmluvy odovzdať objednávateľovi „ Bankovú záruku za riadne vykonanie Diela“ (tzv. kaučná, výkonová banková záruka) na zabezpečenie riadneho plnenia/splnenia Diela, a to pre prípad, že zhotoviteľ nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka (ďalej v tomto bode len „*banková záruka*“). Banková záruka bude vystavená v prospech objednávateľa „bez výhrad“ a bude vystavená bankou podľa zákona č. 483/2001 Z. z. o bankách v platnom znení, bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 10% z ceny Diela bez DPH, ak nárok na jej vyplatenie vznikol v súvislosti s realizáciou Diela v období od okamihu prevzatia Staveniska až do uplynutia štyroch (4) mesiacov od podpisu Preberacieho protokolu. Objednávateľ je oprávnený použiť bankovú záruku alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany zhotoviteľa, po zdokladovaní ich preukázateľnosti a vopred objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia bankovej záruky alebo jej časti objednávateľom, bude dodávateľ bez zbytočného odkladu povinný doplniť bankovú záruku do plnej výšky, t.j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho splnenia predmetu zmluvy sa banková záruka vráti zhotoviteľovi do 30 dní po odovzdaní a prevzatí ukončeného Diela a predložení čestného prehlásenia zhotoviteľa, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu, nie však neskôr ako uplynutím stodvadsiatich (120) dní po odovzdaní a prevzatí ukončeného Diela.

* 1. Namiesto odovzdania výkonovej bankovej záruky je dodávateľ oprávnený najneskôr ku dňu uzatvorenia (podpisu) zmluvy zložiť bezhotovostným vkladom na bankový účet objednávateľa vedený v Prima banke Slovensko a.s., IBAN SK 88 5600 0000 00 3214307001, zábezpeku vo výške 10% z ceny Diela bez DPH, a to pre prípad, že dodávateľ nebude plniť svoje povinnosti podľa tejto zmluvy a objednávateľovi vznikne voči nemu nárok a/alebo pohľadávka (ďalej len „*výkonová zábezpeka*“). Objednávateľ je oprávnený použiť výkonovú zábezpeku alebo jej časť v prípade, ak dodávateľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany dodávateľa, po zdokladovaní ich preukázateľnosti a vopred písomnom upozornení dodávateľa, ktorý si svoj záväzok nesplní ani v primeranej lehote na nápravu. V prípade využitia výkonovej zábezpeky alebo jej časti objednávateľom, bude zhotoviteľ bez zbytočného odkladu povinný doplniť ju do plnej výšky, t.j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho ukončenia zmluvy sa výkonová zábezpeka v sume, v akej nebola použitá na krytie peňažných záväzkov objednávateľa voči dodávateľovi v zmysle tohto bodu vráti zhotoviteľovi do 30 dní po odovzdaní a prevzatí ukončeného Diela a predložení čestného prehlásenia dodávateľa, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu, nie však neskôr ako uplynutím stodvadsiatich (120) dní po odovzdaní a prevzatí ukončeného Diela. .
  2. Zhotoviteľ je povinný najneskôr ku dňu podpísania Preberacieho protokolu na dokončené dielo odovzdať objednávateľovi záručnú listinu – doklad preukazujúci poskytnutie bankovej záruky, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady Diela podľa tejto zmluvy alebo v súvislosti s ňou a to vo výške 5% z ceny Diela bez DPH; plnenie banky z uvedenej bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov sa nepovažujú za podmienenie plnenia banky z bankovej záruky) (ďalej len “*garančná banková záruka*“). O uplatnení si nároku na plnenie z garančnej bankovej záruky voči banke objednávateľ zhotoviteľa bezodkladne informuje.
  3. Garančná banková záruka vo výške 5% z ceny Diela bez DPH musí trvať po celú záručnú dobu podľa Článku XIII, bodu 13.3 tejto zmluvy (60 mesiacov) plus pätnásť (15) dní a nesmie byť po uvedenú dobu odvolateľná. Zhotoviteľje povinný do tridsiatich (30) dní po každom čerpaní garančnej bankovej záruky objednávateľom doplniť garančnú bankovúzáruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):

1. rozšírenie garančnej bankovej záruky na jej pôvodnú výšku, alebo
2. zriadenie novej garančnej bankovej záruky,

pričom zhotoviteľ alebo banka doručí objednávateľovi záručnú listinu, ktorou bola garančná banková záruka rozšírená alebo opätovne zriadená.

7.4 Banka sa zároveň musí zaviazať predĺžiť platnosť garančnej bankovej záruky v prípade predĺženia záručnej doby, spôsobeného  neplnením záväzkov zhotoviteľa voči objednávateľovi vyplývajúcich zo zmluvy a to na celú dobu trvania predĺženej záručnej doby.

VIII.

**Naviac Práce**

8.1 Naviac práce predstavujú práce nad rámec dojednaný v zmluve, pričom pre vylúčenie pochybností sa má za to, že naviac práce sú výlučne práce neobsiahnuté v Projektovej dokumentácii a/alebo vo Výkaze výmer, pričom prednosť pri identifikovaní naviac prác ma výkresová časť Projektovej dokumentácie pred Výkazom výmer. Zistené a identifikované naviac práce, ktoré sa nenachádzajú vo výkresovej časti Projektovej dokumentácii a/alebo vo Výkaze výmer, sa ocenia dotknutým rozpočtovým stavebným softvérom použitým zhotoviteľom a ekonomickým postupom aplikovaným zhotoviteľom pri vyplnení Výkazu výmer podľa tejto zmluvy.

* 1. Naviac práce je možné vykonávať iba na základe postupov upravených všeobecne záväznými právnymi predpismi, a to najmä, no nie výlučne Zákonom o verejnom obstarávaní a súčasne na základe predchádzajúceho písomného súhlasu objednávateľa, ktorý bude vydaný na základe predloženej písomnej ponuky zhotoviteľa. Súčasťou ponuky zhotoviteľa na vykonanie naviac prác musí byť uvedenie všetkých skutočností, ktoré by v súvislosti s realizáciou naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v stavebnom denníku s vyznačením, že sa jedná o naviac práce. Súhlas objednávateľa s vykonávaním naviac prác podľa tohto článku zmluvy môže byť daný (i) podpísaným zápisom oprávneného zástupcu objednávateľa do stavebného denníka alebo (ii) písomnou objednávkou objednávateľa alebo (iii) uzatvorením Dodatku k zmluve. Bez niektorej z vyššie uvedených foriem akceptácie zo strany objednávateľa nie je zhotoviteľ oprávnený naviac práce vykonať. Potreba Naviac Prác musí byť v deň ich zistenia oznámená stavebnému dozoru. Zhotoviteľ berie na vedomie, že lehota na schválenie dodatku zo strany zhotoviteľa je 15 pracovných dní a preto je povinný oznamovať objednávateľovi všetky potreby zmien v dostatočnom časovom predstihu.
  2. Faktúra za vykonané naviac práce bude podľa rozsahu vykonaných prác vystavená najskôr spolu s poslednou faktúrou za Dielo a objednávateľ je povinný takto vystavenú faktúru zhotoviteľovi uhradiť v súlade s podmienkami fakturácie dohodnutými v zmluve .

IX.

**Osobitné/odborné podmienky realizácie Diela a podmienky odbornej spôsobilosti**

* 1. Zhotoviteľ je povinný zabezpečiť Stavenisko tak, aby počas výkonu prác a tiež v období pracovného pokoja, na stavbe nedošlo k poškodeniu života, zdravia a majetku objednávateľa a tretích osôb.
  2. Zmluvné strany sa zaviazali, že budú vzájomne spolupracovať a poskytnú si vzájomnú súčinnosť pri riešení konkrétnych technických otázok a problémov, ktoré vzniknú počas realizácie Diela, najmä vzhľadom na ich možný vplyv na výšku ceny Diela.
  3. Objednávateľ je oprávnený nechať sa zastupovať technickým dozorom, konzultantskou spoločnosťou alebo projektantom. Rozsah práv a povinností každého zástupcu objednávateľa bude presne vymedzený v písomnom plnomocenstve.
  4. Zhotoviteľ sa zaväzuje určiť v súlade so zmluvou osobu stavbyvedúceho a jeho zástupcu. Stavbyvedúci a jeho Zástupca musia byť zamestnancami zhotoviteľa, musia byť bezúhonní a musia svojimi odbornými a profesionálnymi znalosťami a dĺžkou praxe zaručovať riadne a včasné splnenie povinností dodávateľa. Stavbyvedúci je povinný byť nepretržite prítomný na Stavenisku počas celej doby výkonu prác (realizácie Diela). V prípade neprítomnosti stavbyvedúceho musí byť na Stavenisku prítomný zástupca stavbyvedúceho. Zhotoviteľ sa zaväzuje v prípade neplnenia povinností stavbyvedúceho na základe odôvodneného písomného oznámenia objednávateľa ho nahradiť bezodkladne inou osobou. Zhotoviteľ pre účel preukázania tejto povinnosti predloží poverenej osobe objednávateľa najneskôr ku dňu prevzatia Staveniska:

1. identifikačné údaje osoby s odbornou spôsobilosťou na výkon činnosti stavbyvedúceho a jeho zástupcu pre odborné zameranie/kategóriu: pozemné stavby;
2. fotokópiu dokladov odbornej spôsobilosti stavbyvedúceho a jeho zástupcu – osvedčenia s odborným zameraním pozemné stavby alebo ekvivalent podľa zákona č. 138/1992 Zb. o autorizovaných architektoch a autorizovaných stavebných inžinieroch v platnom znení;
3. doklady preukazujúce dĺžku odbornej praxe osoby stavbyvedúceho a jeho zástupcu v rozsahu uvedenom v relevantnej časti výzvy na predkladanie ponúk príslušného verejného obstarávania identifikovaného v Článku 1 bod 1.1 zmluvy;
4. vyhlásenie stavbyvedúceho, že bude k dispozícii zhotoviteľovi na plnenie predmetu zákazky, a to po celú dobu realizácie Diela.

9.6 V prípade, ak objednávateľ organizuje koordinačné porady a kontrolné dni, je zhotoviteľ povinný sa týchto zúčastniť, a to prostredníctvom stavbyvedúceho, prípadne ďalších splnomocnených zástupcov zhotoviteľa. Miesto a termín konania koordinačných porád a kontrolných dní je objednávateľ povinný oznámiť zhotoviteľovi písomne, najmenej dva (2) pracovné dni vopred, pokiaľ sa zmluvné strany nedohodnú inak.

9.7 Zhotoviteľ sa zaväzuje zabezpečiť, aby v súlade s podmienkami účasti vo verejnej súťaži dielo bolo zhotovované tými kvalifikovanými pracovníkmi, ktorých zhotoviteľ predložil objednávateľovi do verejnej súťaže a ktorých objednávateľ požadoval v rámci verejnej súťaže ako kritérium na splnenie podmienok účasti v súťaži a  ktorých kvalifikačné predpoklady budú zaručovať riadne a včasné splnenie povinností zhotoviteľa. V prípade, že počas realizácie diela dôjde k zmene v osobe kvalifikovaného pracovníka podľa vyššie uvedeného je zhotoviteľ povinný túto zmenu oznámiť objednávateľovi a kvalifikovaného pracovníka nahradiť kvalifikovaným pracovníkom s požadovanou kvalifikáciou uvedenou v súťažných podkladoch. V prípade nedodržania vyššie uvedeného sa takéto porušenie povinnosti zhotoviteľa bude považovať za podstatné porušenie tejto zmluvy.

9.8 Zhotoviteľ je povinný viesť odo dňa začatia zhotovovania diela stavebný denník, do ktorého je povinný zapisovať všetky skutočnosti rozhodné pre plnenie tejto zmluvy v súlade so Stavebným zákonom. Do stavebného denníka sa zapisujú všetky rozhodujúce skutočnosti týkajúce sa realizácie Diela najmä/nie výlučne uvedené denné skutočnosti: dátum a čas začatia stavebných prác, počet zamestnancov zhotoviteľa vrátane ich kvalifikácie nasadených na každej dennej pracovnej zmene, zoznam strojového vybavenia použitého na každej dennej pracovnej zmene, výkaz výmer prác a dodávok, ktoré sa majú vykonať a zrealizovať počas každej pracovnej zmeny, na záver pracovnej zmeny/zmien sa uvedie rozsah vykonaných a ich finančné vyjadrenie, pričom v prípade realizácie prác prostredníctvom subdodávateľa pre každé príslušné plnenie sa okrem uvedených skutočností zapíše aj obchodné meno a IČO každej osoby subdodávateľa realizujúceho príslušné práce na Stavenisku v príslušnej pracovnej zmene, pričom pre vylúčenie pochybností pri aplikácii ustanovenia tohto bodu sa oprávneným subdodávateľom rozumie výlučne osoba definovaná v bode 2.2 (v) tejto zmluvy. Zástupca zhotoviteľa umožní prístup technickému dozoru objednávateľa k denným záznamom v stavebnom denníku na posúdenie a vyjadrenie zástupcovi objednávateľa najneskôr nasledujúci pracovný deň ráno, pričom v prípade zaznamenania udalosti vyžadujúcej okamžité riešenie je zástupca zhotoviteľa povinný bezodkladne oboznámiť aj technický dozor objednávateľa na stavbe. Zástupca objednávateľa je povinný najneskôr do troch (3) pracovných dní odo dňa vykonania záznamu v stavebnom denníku poznačiť v ňom svoj súhlas, prípadne nesúhlas, s obsahom predloženého denného záznamu a to aj s uvedením dôvodu nesúhlasu. V prípade, ak sa objednávateľ v stanovenej lehote k záznamu zhotoviteľa nevyjadrí, platí, že so záznamom súhlasí. Stavebný denník sa bude viesť do doby prevzatia Diela objednávateľom a v prípade zistenia vád alebo nedorobkov až do ich riadneho odstránenia zo strany zhotoviteľa. Stavebný denník musí byť na stavbe Diela trvalo prístupný objednávateľovi a/alebo zástupcovi objednávateľa. Zápisy do stavebného denníka budú oprávnené vykonávať nasledovné osoby, a to najmä:

1. Stavbyvedúci zhotoviteľa;
2. Technický a stavebný dozor objednávateľa a jeho poverený zástupca;
3. Projektant;
4. Geodet a kartograf Diela;
5. Štatutárne orgány oboch zmluvných strán;
6. Zástupcovia oprávnených osôb podľa bodu 9.14 zmluvy;
7. Zástupcovia príslušných orgánov štátneho dozoru a štátneho stavebného dohľadu.
   1. Zhotoviteľ je povinný vopred písomne alebo zápisom v stavebnom denníku vyzvať objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená objednávateľovi najneskôr tri (3) pracovné dni vopred. Ak sa objednávateľ nedostaví na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými bez zdôvodnenia má sa za to, že s nimi súhlasí. Ak si zhotoviteľ túto svoju povinnosť nesplní, je povinný na žiadosť objednávateľa tieto práce odkryť a zakryť na svoje náklady.
   2. Zhotoviteľ je povinný chrániť Dielo a stavbu, v ktorej sa Stavenisko nachádza počas jeho realizácie a zabezpečiť hotové časti Diela ochrannými prostriedkami tak, aby nedošlo k ich zničeniu, poškodeniu alebo znehodnoteniu do doby odovzdania Diela objednávateľovi. Nebezpečenstvo vzniku škody na Diele prejde na objednávateľa dňom prevzatia Diela na základe podpísaného Preberacieho protokolu.
   3. Zhotoviteľ je povinný zdokumentovať navrhované materiály a výrobky na vzorkách a predložiť v dostatočnom časovom predstihu v zmysle technologických postupov, dodávky a dohodnutého harmonogramu na odsúhlasenie dielenskú a montážnu dokumentáciu vybraných častí dodávok. Zhotoviteľ predloží dokumenty a podklady na schválenie najneskôr sedem (7) pracovných dní pred ich zabudovaním. Ak do šiestich (6) pracovných dní neobdrží zhotoviteľ písomné stanovisko – schválenie objednávateľom, má sa za to, že s tým objednávateľ súhlasí a schvaľuje. Zhotoviteľ nie je oprávnený pri realizácii Diela použiť náhradné materiály a výrobky oproti predpokladaným v Projektovej dokumentácii bez predchádzajúceho písomného súhlasu objednávateľa alebo oprávnenej osoby objednávateľa. V prípade, ak dodávateľ použije materiály a výrobky bez ich predchádzajúceho predloženia objednávateľovi na schválenie, je povinný ich bez zbytočného odkladu demontovať/odstrániť a nahradiť objednávateľom schválenými materiálmi a výrobkami na vlastné náklady.
   4. Objednávateľ môže požiadať zhotoviteľa, aby bezodkladne odvolal z práce na Diele akúkoľvek osobu pracujúcu pre zhotoviteľa alebo jeho subdodávateľa, ktorá podľa odborne ustáleného názoru/stanoviska objednávateľa zneužíva svoju funkciu alebo je nespôsobilá alebo je nedbalá pri riadnom plnení svojich povinností, alebo ktorej prítomnosť na Stavenisku je považovaná objednávateľom za nežiaducu, a tejto osobe nebude bez súhlasu objednávateľa umožnený prístup na Stavenisko. Osoba takto odvolaná z práce na Diele bude dodávateľom bez zbytočného odkladu nahradená inou osobou na náklady zhotoviteľa.
   5. Objednávateľ alebo oprávnená osoba objednávateľa môže kedykoľvek vyzvať zhotoviteľa, aby bezodkladne, najneskôr do dvoch (2) pracovných dní odvolal zo Staveniska svojho subdodávateľa, ktorý podľa odborne ustáleného názoru/stanoviska objednávateľa (doloženého stanoviskom Projektanta a/alebo stavebného dozoru a/alebo technického dozoru a/alebo znalcom v danom obore a pod., v prípade potreby kombináciou oprávnených osôb) nevykonáva svoju prácu kvalitne, v súlade so stavebnotechnickou dokumentáciou k Dielu, v zmysle príslušných platných všeobecne záväzných právnych predpisov a/alebo technických noriem a/alebo v súlade s pokynmi objednávateľa. Zhotoviteľ je v takom prípade povinný takéhoto subdodávateľa bezodkladne, najneskôr do dvoch (2) pracovných dní odvolať zo Staveniska. Odvolaný subdodávateľ bude zhotoviteľom v prípade, že plnenie nevykoná sám bez zbytočného odkladu, najneskôr do piatich (5) pracovných dní nahradený iným subdodávateľom na náklady zhotoviteľa. Odvolaním subdodávateľa zo Staveniska podľa tohto bodu nebudú zmenené termíny dokončenia Diela ani dohodnutá cena Diela.
   6. Objednávateľ môže preniesť ktorúkoľvek zo svojich povinností a právomoci na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a voči zhotoviteľovi nadobudne účinnosť po doručení zhotoviteľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil objednávateľ sám.
   7. Zhotoviteľ v plnom rozsahu zodpovedá za dodržiavanie právnych predpisov vzťahujúcich sa na bezpečnosť a ochranu zdravia pri práci a ochranu životného prostredia u svojich pracovníkov / iných osôb vykonávajúcich svoju činnosť pre dodávateľa / u pracovníkov svojich subdodávateľov / iných osôb vykonávajúcich svoju činnosť pre subdodávateľov zhotoviteľa na Stavenisku a je povinný vykázať zo Staveniska osoby, ktoré odmietajú tieto podmienky dodržiavať alebo ich porušujú. Zároveň zabezpečí, aby všetci jeho pracovníci a pracovníci jeho subdodávateľov absolvovali právnymi predpismi ustanovené školenia alebo mali príslušné platné atesty a osvedčenia. Zhotoviteľ je povinný zabezpečiť svojim pracovníkom príslušné osobné pracovné pomôcky. Zhotoviteľ bude v prípade nehody, pracovného úrazu alebo inej podobnej udalosti postupovať v súlade so všeobecne záväznými právnymi predpismi. Zároveň okamžite upovedomí objednávateľa, resp. oprávnenú osobu objednávateľa, na Stavenisku najmä o (i) pracovných úrazoch, (ii) škodách na vybavení a strojoch na stavbe a Stavenisku, (iii) škodách na životnom prostredí a (iv) požiaroch.
   8. Zhotoviteľ sa zaväzuje, že u fyzických osôb, prostredníctvom ktorých plní predmet tejto zmluvy, neporuší zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 351/2015 Z.z. (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od zhotoviteľa v nevyhnutnom rozsahu doklady a informácie, prostredníctvom ktorých mu zhotoviteľ dodáva prácu alebo poskytuje služby, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania. Tieto doklady a informácie je zhotoviteľ povinný objednávateľovi poskytnúť bezodkladne, najneskôr do 3 pracovných dní od ich vyžiadania.
   9. Zhotoviteľ zodpovedá za všetky pokuty a sankcie uložené objednávateľovi z dôvodu, že zhotoviteľ porušil zákaz nelegálneho zamestnávania alebo neposkytol objednávateľovi potrebnú súčinnosť podľa zákona o nelegálnom zamestnávaní.
   10. Zhotoviteľ podpisom tejto zmluvy výslovne prehlasuje, že súhlasí s tým, že objednávateľovi nahradí škodu, ktorá bola spôsobená objednávateľovi porušením právnych povinností podľa zákona o nelegálnom zamestnávaní zo strany zhotoviteľa. Uložené pokuty, iné sankcie a spôsobenú škodu, ktoré objednávateľovi vznikli z vyššie uvedených dôvodov, zhotoviteľ uhradí objednávateľovi do 15 dní odo dňa doručenia písomnej výzvy zo strany objednávateľa.
   11. Objednávateľ, oprávnená osoba objednávateľa, resp. technický dozor objednávateľa je oprávnený dať pracovníkom zhotoviteľa/ iným osobám vykonávajúcim svoju činnosť pre zhotoviteľa príkaz prerušiť práce, ak zodpovedný pracovník / iná osoba vykonávajúca svoju činnosť pre zhotoviteľa nie je dosiahnuteľná, alebo ak je ohrozená bezpečnosť vykonávaného Diela, život alebo zdravie osôb nachádzajúcich sa na Stavenisku, alebo ak hrozia iné vážne škody.
   12. Pre účely tohto ustanovenia sa rozumie:
8. „Nedostatkom“ odchýlka v kvalite, rozsahu alebo parametroch Diela alebo jeho časti, stanovených stavebno-technickou dokumentáciou, prípadne technickými normami požadovanými pre danú časť plnenia Diela
9. „Chybou“ nevhodná povaha vecí plynúca zo stavebno-technickej dokumentácie alebo pokynov prevzatých alebo daných k vykonaniu diela, ak zhotoviteľ mohol túto nevhodnosť zistiť pri vynaložení odbornej starostlivosti (najmä zistená chyba v projektovej dokumentácii).

Zhotoviteľ je povinný bez zbytočného odkladu, najneskôr však do troch (3) kalendárnych dní písomne informovať objednávateľa o vzniku akejkoľvek skutočnosti (nedostatku), ktorá bráni alebo sťažuje realizáciu Diela, a ktorá by mohla mať vplyv na termíny Časového harmonogramu, prípadne na čiastkové termíny vykonania Diela vzájomne dohodnuté v súlade so zmluvou. Zhotoviteľ je tiež povinný bez zbytočného odkladu, najneskôr však do troch (3) kalendárnych dní upozorniť objednávateľa na chyby Projektovej dokumentácie a ostatných podkladov pre realizáciu Diela najneskôr do času, kedy má dôjsť k realizácii časti Diela, ktorej sa chybná a/alebo nepresná Projektová dokumentácia a/alebo iný podklad k zhotoveniu týka, takéto chyby odstrániť pre potreby riadneho a včasného vykonanie Diela (Chyba). Zhotoviteľ v tejto súvislosti je oprávnený prerušiť výkon prác výlučne v časti Diela dotknutej Nedostatkom/Chybou, zhotoviteľ ale nie je oprávnený na zastavenie prác v častiach Diela nedotknutých Nedostatkom/Chybou a/alebo na celkové zastavenie prác na Diele, ktoré bude objednávateľom považované za podstatné porušenie zmluvy, pričom v častiach Diela nedotknutých Nedostatkom/Chybou je zhotoviteľ povinný vykonávať práce podľa Časového harmonogramu. V prípade dokazovania oprávnenosti takéhoto postupu si objednávateľ môže obstarať odborné stanovisko projektanta alebo znalecký, resp. odborný posudok znalca v oblasti stavebníctva.

* 1. Ak hrozí, že dôjde zo strany zhotoviteľa k omeškaniu prác v termínoch definovaných v Časovom harmonograme, je zhotoviteľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zvýšenú odmenu.

8.20 Zhotoviteľ zodpovedá za škody, spôsobené svojou činnosťou podľa ust. § 373 až 386 Obchodného zákonníka a osobitných právnych predpisov, upravujúcich zodpovednosť dodávateľa za činnosti pri realizácii Diela podľa tejto zmluvy.

X.

**Povinnosti zmluvných strán a Subdodávateľov**

* 1. Zhotoviteľ je povinný zhotoviť Dielo v zmluvne dohodnutom rozsahu, bez vád a nedorobkov brániacich užívaniu Diela, v súlade s touto zmluvou a jej prílohami v termíne uvedenom v zmluve.
  2. Zhotoviteľ je oprávnený vykonávať práce v pracovných dňoch od 7:00 hod. do 18:00 hod. a sobotu od 7:00 do 18:00 hod., ak sa zmluvné strany nedohodnú inak. Dohodnutú zmenu pracovných hodín objednávateľ potvrdí písomne formou zápisu v Stavebnom denníku, prípadne v zápise z kontrolného dňa. Objednávateľ si vyhradzuje právo na nevyhnutne potrebný čas pozastaviť hlučné práce realizované zhotoviteľom.
  3. Zhotoviteľ vykonáva priebežnú kompletizáciu a kontrolu dokladov v súvislosti s dodávkami materiálu, konštrukcií a technológií. Zhotoviteľ je povinný vykonať alebo zaistiť overenie, rovnako ako zabezpečiť doklady o všetkých revíziách, meraniach a skúškach, ktoré dokladujú kvalitu a spôsobilosť častí technických zariadení, najmä z hľadiska požiadaviek hygienických, požiarnych a ochrany životného prostredia.
  4. Zhotoviteľ znáša nebezpečenstvo škody na zhotovovanom Diele, a to až do doby odovzdania Diela objednávateľovi na základe podpísaného Preberacieho protokolu.
  5. Zhotoviteľ je povinný pred podpisom zmluvy predložiť Objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov: (i) identifikačných údajov subdodávateľov v rozsahu obchodné meno – sídlo – IČO – kontaktná osoba (meno, priezvisko, pozícia, tel. č., e-mail) – osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail),, (ii) identifikácie plnenia, ktoré bude realizovať subdodávateľ, (iii) doklady preukazujúce oprávnenie subdodávateľa vykonávať dané plnenie, (iv) dokladov preukazujúcich splnenie podmienok ustanovených touto zmluvou pre osobu subdodávateľa, ak také sú, (v) záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

Zhotoviteľ je povinný doručiť uvedené informácie / zoznam oprávnenej osobe Objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba Objednávateľa na základe zhotoviteľom predložených informácií / dokladov.

V prípade, ak dôjde počas plnenia k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je zhotoviteľ povinný predložiť oprávnenej osobe Objednávateľa do piatich (5) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.

Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom Objednávateľa k navrhovanému subdodávateľovi. Oprávnená osoba Objednávateľa rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe budúceho subdodávateľa, overenia oprávnenosti realizovať príslušné plnenie podľa výpisu z obchodného / živnostenského registra, overenia zápisu v registri partnerov verejného sektora, ak má povinnosť navrhovaný subdodávateľ povinnosť zapísať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov. Podkladom pre prípadné rozhodnutie o nesúhlase s uzatvorením takejto zmluvy môže byť zistenie rozporu predložených informácii podľa tohto bodu zmluvy so skutočnosťou. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke bezodkladne od doručenia žiadosti o udelenie tohto súhlasu. Zhotoviteľ v prípade využitia subdodávateľov je povinný dodať plnenie v lehotách uvedených v tejto zmluve.

Objednávateľ bude viesť evidenciu / zoznam odsúhlasených subdodávateľov zhotoviteľa v štruktúrovanej tabuľke s uvedením najmä identifikácie subdodávateľa, identifikácie príslušného plnenia, rozsah plnenia vyjadrený číselne, dátum požiadania o schválenie, dátum overenia splnenia zmluvných požiadaviek, dátum schválenia navrhovaného subdodávateľa, dátum ukončenia plnenia schváleného subdodávateľa a podpis a meno osoby, ktorá overila a schválila subdodávateľa. Oprávnená osoba, ktorú Objednávateľ poveril vykonávať úkony podľa tohto bodu zmluvy (najmä úkony týkajúce sa overovania a schvaľovania navrhnutých subdodávateľov zhotoviteľa) v jeho mene: ......................................

Zmluvné strany sa výslovne dohodli, že zoznam známych subdodávateľov je prílohu tejto zmluvy ako Príloha č. 3 a jeho doplnenie a zmena subdodávateľov podľa tohto bodu nie podstatná zmena zmluvných podmienok a nie je potrebné pre ňu uzatvárať samostatný dodatok k zmluve. To neplatí, ak ide o zmenu subdodávateľa, ktorého kapacity / zdroje zhotoviteľ využil pri preukazovaní splnenia podmienok účasti podľa § 34 ods. 3 zákona o verejnom obstarávaní vo verejnom obstarávaní podľa bodu 1.1. tejto zmluvy. Takáto zmena musí byť riadne odôvodnená a uzatvorená písomným dodatkom k zmluve.

* 1. V prípade, že objednávateľ zistí, že zhotoviteľ neuhradil splatnú faktúru svojmu subdodávateľovi za plnenia týkajúce sa vykonávania Diela alebo v súvislosti s ním, o ktorej oprávnenosti vystavenia nemá objednávateľ dôvodné pochybnosti, je objednávateľ oprávnený dlžnú sumu namiesto zhotoviteľa subdodávateľovi uhradiť, ak o tom upovedomí zhotoviteľa najmenej desať (10) pracovných dní vopred.

* 1. Zhotoviteľ je povinný zmluvne zaviazať subdodávateľov a požadovať od nich záruky a zmluvné plnenia tak, aby nebolo v žiadnom prípade ohrozené plnenie jeho záväzkov zo zmluvy voči objednávateľovi, vrátane záväzkov na náhradu škody a uplatnenie majetkových sankcií.
  2. Zhotoviteľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na Stavenisko.
  3. Zhotoviteľ je povinný udržiavať Stavenisko a jeho okolie v čistote, odvážať stavebný odpad a vykonávať pravidelne denne hrubé čistenie stavby po ukončení svojich prác. Ak objednávateľ vyzve zhotoviteľa k vyčisteniu Staveniska a ten vyčistenie bezdôvodne nevykoná ani v dodatočne poskytnutej lehote, má objednávateľ právo vyčistenie Staveniska zabezpečiť sám na náklady zhotoviteľa. Zhotoviteľ je povinný v zmysle zákona č. 135/1961 Zb. o pozemných komunikáciách (cestný zákon) v znení neskorších predpisov počas zhotovovania Diela dodržiavať čistotu na stavbou znečisťovaných komunikáciách a verejných priestranstvách a výstavbu zabezpečiť bez porušenia bezpečnosti a plynulosti cestnej premávky. Zhotoviteľ podpisom zmluvy prehlasuje, že pri realizácii Diela podľa tejto zmluvu bude s odbornou starostlivosťou udržiavať Stavenisko a jeho bezprostredné okolie v čistote.
  4. Odpady, zvyšky stavebných materiálov a stavebných prvkov je treba vecne, správne a odborne odstrániť, a to v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a s ním súvisiacich predpisov a dodržiavať príslušné všeobecne záväzné nariadenia obce Gajary. Zhotoviteľ je povinný odovzdávať odpady na zneškodnenie fyzickým alebo právnickým osobám, ktoré majú na to všetky platné oprávnenia a licencie.
  5. Zhotoviteľ je povinný počas uskutočňovania stavby Diela rešpektovať ustanovenia zákona č. 543/2002 Z. z. o ochrane prírody a krajiny, chrániť zeleň a prírodné hodnoty v okolí Staveniska a dodržiavať príslušné všeobecne záväzné nariadenia obce Gajary. Zhotoviteľ nesmie pri výkone stavebnej činnosti poškodiť alebo vyrúbať žiadne dreviny.
  6. Zhotoviteľ je povinný mať na stavbe overený projekt stavby Diela a stavbyvedúci zhotoviteľa je povinný viesť o prácach stavebný denník.
  7. Zhotoviteľ je povinný na základe refakturácie nákladov na dodávku vody, elektrickej energie, plynu a pod. na Stavenisku zo strany objednávateľa, tieto náklady objednávateľovi riadne a včas hradiť, a to na základe faktúry vystavenej objednávateľom.
  8. Zhotoviteľ je povinný hlásiť akékoľvek škody a krádeže už zabudovaných dodávok a prác bez zbytočného odkladu objednávateľovi.
  9. Zhotoviteľ je povinný dokladovať zaradenie odpadov vznikajúcich počas zhotovovania Diela podľa vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov a doložiť evidenciu vzniknutých odpadov a vyplnené tlačivo „Hlásenie o vzniku odpadu a nakladaní s ním“ v zmysle Prílohy č. 8 k vyhláške Ministerstva životného prostredia Slovenskej republiky č. 310/2013 Z. z., ktorou sa vykonávajú niektoré ustanovenia zákona o odpadoch.
  10. Zhotoviteľ preberá v plnom rozsahu zodpovednosť za bezpečnosť a ochranu zdravia pracovníkov, prostredníctvom ktorých bude Dielo vykonávať, ako aj za bezpečnosť subdodávateľov a ich pracovníkov na Stavenisku. Zaväzuje sa udržiavať Stavenisko a Dielo v náležitom stave, až pokým nebude riadne dokončené, odstránené všetky prípadné vady a nedorobky a Dielo bude prevzaté objednávateľom na základe Preberacieho protokolu. Zhotoviteľ prehlasuje, že pracovníci zhotoviteľa budú pred nástupom na Stavenisko oboznámení so zásadami ochrany a bezpečnosti pri práci a so všetkými bezpečnostnými, požiarnymi a inými predpismi, ktoré sa prípadne vzťahujú na výkon činností pri realizácii Diela podľa zmluvy.
  11. Zhotoviteľ je povinný odovzdať objednávateľovi certifikáty na použité materiály a zariadenia pred ich zabudovaním do Diela v zmysle platných právnych predpisov.
  12. Zhotoviteľ zodpovedá, že pri realizácii Diela nebude použitý materiál, o ktorom je v čase jeho použitia známe, že je škodlivý. Použité stavebné výrobky pri realizácii Diela musia spĺňať podmienky a požiadavky uvedené v zákone č. 133/2013 Z. z. o stavebných výrobkoch v platnom znení.
  13. Zhotoviteľ na žiadosť objednávateľa poskytne úplnú súčinnosť tretím osobám, ktoré sú v zmluvnom vzťahu s objednávateľom a s predchádzajúcim súhlasom objednávateľa im poskytne potrebné vysvetlenie všetkých otázok spojených s realizáciou Diela, záležitosťami spojenými so Staveniskom a otázok ich súčinnosti.
  14. Zhotoviteľ predloží najneskôr ku dňu prevzatia Staveniska objednávateľovi overenú kópiu uzatvorenej platnej poistnej zmluvy/poistných zmlúv s vinkuláciou poistného plnenia v prospech objednávateľa na toto Dielo, a to:

1. poistenie všeobecnej zodpovednosti za škodu a poistenie zodpovednosti za škodu spôsobenú vadným výrobkom, za škody na zdraví alebo proti vecným škodám spôsobeným v dôsledku činnosti poisteného alebo spôsobené vadným výrobkom a vadne vykonanou prácou s limitom poistného plnenia minimálne vo výške ceny Diela s DPH;
2. poistenie proti strate a poškodeniu majetku zhotoviteľa na mieste realizácie (unimobunky, stavebné stroje, zariadenia, prístroje, nástroje atď.);
3. poistenie zodpovednosti za akékoľvek škody na „veciach prevzatých“, ktoré nie sú jeho majetkom, ale ich má z akéhokoľvek dôvodu pri sebe a budú zabudované do Diela, alebo slúžia k realizácii Diela;
4. poistenie pre prípad zodpovednosti za škodu pri pracovnom úraze alebo chorobe z povolania zamestnancov zhotoviteľa a/alebo subdodávateľa zhotoviteľa.

Zhotoviteľ je povinný preukázať objednávateľovi za podmienok podľa tohto bodu zmluvy platné poistenia na všetky požadované riziká alebo prípadné/možné škody spôsobené činnosťou zhotoviteľa pri zhotovovaní Diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k Dielu.

Objednávateľ si vyhradzuje právo preskúmať obsah a podmienky uzavretých alebo pripravovaných poistných zmlúv v zmysle tohto bodu zmluvy. V prípade, že poistné zmluvy nebudú poskytovať požadované poistné krytie, je zhotoviteľ povinný do siedmich (7) kalendárnych dní od výzvy objednávateľa uzatvoriť také poistenie, ktoré objednávateľ požadoval, súčasne predložiť dokument preukazujúci vinkuláciu poistného plnenia v prospech objednávateľa.

Uvedené povinnosti sa od zhotoviteľa vyžadujú pre celkové poistenie vrátane poistenia subdodávateľov, pričom sa zhotoviteľ zaväzuje udržiavať v platnosti poistnú zmluvu/poistné zmluvy na toto Dielo a na škody spôsobené činnosťou pri zhotovovaní Diela počas celej doby platnosti a účinnosti zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí zhotoviteľ v plnom rozsahu.

Akékoľvek škody, ktoré nie sú kryté poistením, budú uhradené zhotoviteľom v zmysle jeho zodpovednosti.

* 1. Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky.
  2. Objednávateľ je oprávnený kontrolovať všetky postupy pri realizácií Diela, najmä či sa realizácia Diela vykonáva podľa Projektovej dokumentácie, ostatnej stavebno-technickej dokumentácie, touto zmluvou dohodnutých podmienok, technických noriem a iných právnych všeobecne záväzných právnych predpisov.
  3. Dodávateľ sa zaväzuje zabezpečiť, aby v súlade s podmienkami účasti vo verejnom obstarávaní podľa Článku 1, bodu 1.1 zmluvy, Dielo bolo zhotovované tými kvalifikovanými pracovníkmi, ktorých dodávateľ predložil objednávateľovi vo verejnom obstarávaní a ktorých objednávateľ požadoval v rámci verejného obstarávania ako kritérium na splnenie podmienok účasti v súťaži a  ktorých kvalifikačné predpoklady budú zaručovať riadne a včasné splnenie povinností dodávateľa. V prípade, že počas realizácie Diela dôjde k zmene v osobe kvalifikovaného pracovníka podľa vyššie uvedeného, je dodávateľ povinný túto zmenu oznámiť objednávateľovi a kvalifikovaného pracovníka nahradiť kvalifikovaným pracovníkom s požadovanou kvalifikáciou. V prípade nedodržania vyššie uvedeného sa takéto porušenie povinnosti dodávateľa bude považovať za podstatné porušenie tejto zmluvy.

XI.

**Odovzdanie a prevzatie Diela**

* 1. Dielo, ktoré je predmetom tejto zmluvy, bude odovzdané objednávateľovi formou protokolárneho odovzdania riadne a včas dokončeného Diela, a to najneskôr do 6 mesiacov odo dňa protokolárneho prevzatia staveniska zhotoviteľom podľa Časového harmonogramu prác. Predmetom odovzdania zhotoviteľom a prevzatia objednávateľom bude Dielo ako celok.
  2. Po riadnom vykonaní Diela navrhne zhotoviteľ písomnou cestou jeho protokolárne odovzdanie objednávateľovi (ďalej len „Výzva na prevzatie Diela“). Vo Výzve na prevzatie Diela zhotoviteľ určí termín odovzdania Diela, ktorý nesmie byť skôr ako desať (10) kalendárnych dní odo dňa doručenia Výzvy na prevzatie Diela objednávateľovi. Ak objednávateľ napriek riadnemu a včasnému určeniu termínu odovzdania Diela má dôvody hodné osobitného zreteľa, pre ktoré sa nezúčastní odovzdania Diela, zhotoviteľ je povinný dohodnúť sa s objednávateľom na inom termíne odovzdania Diela. Objednávateľ Dielo prevezme výlučne v prípade, že na Diele nebudú zistené také vady a nedorobky, ktoré by bránili riadnemu, bezpečnému a plne funkčnému užívaniu celého Diela. Prevzatie Diela môže byť objednávateľom odmietnuté v prípade zistených závad funkčnosti, ktoré bránia užívaniu Diela ako celku.
  3. Zhotoviteľ spolu s Výzvou na prevzatie Diela predloží objednávateľovi predpísanú dokladovú časť vzťahujúcu sa k Dielu (ďalej len „Dokladová časť“) na kontrolu. Dokladová časť bude obsahovať v dvoch (2) vyhotoveniach najmä, ale nie výlučne:

1. projekty skutočného vyhotovenia Diela všetkých dielčích profesií, ako aj v digitálnej forme vo formáte DWG a PDF v čiernotlači;
2. stavebný denník;
3. certifikáty s platnosťou pre Slovenskú republiku;
4. doklady o odvoze a likvidácii stavebnej sute a odpadov;
5. revízne správy, úradné skúšky, súhlasné stanoviská na konštrukčné dokumentácie od príslušných orgánov (technická inšpekcia) na všetky technologické celky podľa platnej legislatívy, protokol o určení vonkajších vplyvov;
6. záručné listy;
7. doklady o vykonaní tlakových a tesnostných skúšok;
8. návody na obsluhu a údržbu technologických zariadení;
9. návody na údržbu a použitie výplňových konštrukcií v slovenskom jazyku;
10. doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú v zmysle platnej legislatívy Slovenskej republiky.

Ak nepredloží/nedoloží zhotoviteľ všetky požadované doklady (tzn. aj ktorýkoľvek doklad jednotlivo) potrebné k užívaniu Diela, nepovažuje sa Dielo za dokončené a schopné odovzdania.

* 1. V prípade, že objednávateľ odmietne podpísať Preberací protokol, spíšu zmluvné strany Zápis, v ktorom uvedú svoje stanoviská a ich odôvodnenie. Zhotoviteľ sa zaväzuje pri odovzdaní a prevzatí Diela oboznámiť objednávateľa s podmienkami a požiadavkami na technológiu a jej prevádzku poskytovanou dodávateľmi technológií.
  2. Pokiaľ nebude medzi zmluvnými stranami dohodnuté inak, zhotoviteľ uvoľní Stavenisko najneskôr do piatich (5) pracovných dní po podpise Preberacieho protokolu alebo po vyhotovení Zápisu podľa bodu 11.4 tohto Článku. Po tejto lehote ponechá dodávateľ na Stavenisku iba zariadenie, stroje a materiál, nutné na odstránenie vád a nedorobkov Diela.
  3. Preberací protokol bude obsahovať najmä, ale nie výlučne:

1. základné údaje o Diele;
2. súpis zistených vád a nedorobkov na Diele, ktoré nebránia riadnemu užívaniu Diela;
3. lehoty na odstránenie vád a nedorobkov Diela;
4. zoznam odovzdaných dokladov vzťahujúcich sa k Dielu (Dokladová časť);
5. prehlásenie zmluvných strán o tom, že zhotoviteľ Dielo odovzdáva a objednávateľ Dielo preberá;
6. podpisy oprávnených zástupcov zmluvných strán;
7. konštatovanie, že dňom odovzdania a prevzatia Diela začína plynúť záručná doba.
   1. Podpisom Preberacieho protokolu oboma zmluvnými stranami sa Dielo považuje za odovzdané.

11.8 V prípade ak zhotoviteľ zhotoví Dielo pred dohodnutým termínom zhotovenia Diela, je objednávateľ povinný takto zhotovené Dielo prevziať aj v skoršom termíne, najneskôr však do tridsiatich (30) kalendárnych dní odo dňa doručenia Výzvy na prevzatie Diela.

XII.

**Miesto zhotovenia Diela, Vlastnícke právo k zhotovovanému Dielu**

12.1 Zmluvné strany berú na vedomie, že zhotoviteľ bude Dielo zhotovovať na Stavenisku. Zmluvné strany sa dohodli, že nebezpečenstvo škody na zhotovovanom Diele, ako aj na stavbe v ktorej sa Stavenisko nachádza v rozsahu v ktorom zasahuje do tejto stavby počas realizácie Diela, znáša zhotoviteľ.

12.2 Vlastníkom Diela vrátane jeho zhotovených častí je Objednávateľ. Vlastníkom všetkých vecí, ktoré zhotoviteľ zaobstaral v spojitosti so zhotovením Diela je do momentu ich zabudovania do Diela zhotoviteľ, pričom ich zabudovaním prechádza vlastnícke právo na Objednávateľa. Zhotoviteľ nesie zodpovednosť za škodu na zhotovovanom Diele ako aj na veciach zaobstaraných v spojitosti so zhotovovaním Diela až do okamihu riadneho odovzdania Diela Objednávateľovi.

XIII.

**Zodpovednosť za vady, záruka za akosť Diela a záručná doba**

* 1. Zhotoviteľ zodpovedá za úplné, kvalitné a kompletné zhotovenie Diela v celku a v súlade so zmluvou, Projektovou dokumentáciou a ostatnou stavebno-technickou dokumentáciou, vrátane jej zmien a doplnkov počas vykonávania prác, ak budú schválené v súlade s ustanoveniami zmluvy. Zhotoviteľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v Slovenskej republike a Európskej únii. Kvalita vykonaného Diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými zmluvou, Projektovou dokumentáciou, stavebno-technickou dokumentáciou a platnými právnymi predpismi.
  2. Zhotoviteľ zodpovedá za vady Diela, ktoré má Dielo v čase jeho odovzdania objednávateľovi.
  3. Zhotoviteľ poskytuje objednávateľovi záručnú dobu na stavebné časti Diela v trvaní **šesťdesiat (60) mesiacov** (ďalej len „Záručná doba“). Záručná doba na vstavané (zabudované) zariadenia (technológie) je v dĺžke uvedenej v príslušnom záručnom liste (ďalej len „Osobitná záručná doba“), ktorá ale nesmie byť kratšia ako 36 mesiacov. Zhotoviteľ je povinný spolu s odovzdaním Diela odovzdať objednávateľovi osobitne zoznam vecí, u ktorých plynie Osobitná záručná doba. Záručná doba a Osobitná záručná doba plynie odo dňa podpísania Preberacieho protokolu oboma zmluvnými stranami. V prípade, ak objednávateľ prevezme Dielo s drobnými vadami a nedorobkami, Záručná doba a Osobitná záručná doba začína plynúť od okamihu podpísania zápisu o odstránení týchto drobných vád a nedorobkov.
  4. Záručná doba a Osobitná záručná doba neplynie po dobu, po ktorú objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá zhotoviteľ. V prípade, že pri odstraňovaní vád a/alebo nedorobkov došlo k výmene jednotlivých častí Diela za nové, pre tieto nové časti Diela začína plynúť nová Záručná doba alebo nová Osobitná záručná doba.
  5. Zhotoviteľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť v súlade s ustanoveniami zmluvy a relevantnými ustanoveniami Obchodného zákonníka v platnom znení.
  6. Objednávateľ je povinný bez zbytočného odkladu písomne oznámiť zhotoviteľovi vady Diela najneskôr však v lehote tridsiatich (30) kalendárnych dní odo dňa, kedy vadu zistil najneskôr však v Záručnej dobe alebo Osobitnej záručnej dobe. V oznámení objednávateľ uvedie popis vady, ako sa vada prejavila a jej rozsah. Zhotoviteľ je povinný nastúpiť na odstránenie reklamovanej vady bez zbytočného odkladu, najneskôr však do piatich (5) kalendárnych dní odo dňa oznámenia vady objednávateľom. V prípade havarijného stavu je zhotoviteľ povinný nastúpiť na odstránenie vád na Diele bez zbytočného odkladu, najneskôr však do štyroch (4) hodín od okamihu oznámenia vady. V prípade, že vada nie je opraviteľná, zhotoviteľ je povinný provizórne sprevádzkovať poškodenú (nefunkčnú) časť Diela, a to do dvadsaťštyri (24) hodín od nastúpenia zhotoviteľa na odstraňovanie vady. Ak zhotoviteľ neodstráni vady, za ktoré zodpovedá, ani po písomnej výzve objednávateľa s poskytnutím primeranej lehoty na plnenie nie kratšej ako päť (5) kalendárnych dní, je objednávateľ oprávnený odstrániť vadu treťou osobou na náklady zhotoviteľa. Po odstránení vady treťou osobou o tom písomne upovedomí zhotoviteľa spolu s podrobným vyúčtovaním nákladov na odstránenie vady. Zhotoviteľ je v takom prípade povinný uhradiť objednávateľovi cenu za odstránenie vady treťou osobou v celom rozsahu.
  7. Odstránenie vady Objednávateľ skontroluje a následne písomne potvrdí jej odstránenie. Vada je považovaná za odstránenú až po písomnom potvrdení jej odstránenia Objednávateľom, ním poverenou osobou.

XIV.

**Zachovanie dôvernosti informácií**

* 1. Každá zo zmluvných strán sa zaväzuje, že kedykoľvek po dni uzatvorenia zmluvy bez predchádzajúceho súhlasu druhej zmluvnej strany nevyužije, neposkytne ani neoznámi akejkoľvek tretej osobe, s výnimkou svojich splnomocnených zástupcov, audítorov, ktorí budú overovať účtovnú závierku príslušnej zmluvnej strany, materskej spoločnosti, dcérskej spoločnosti materskej spoločnosti alebo spoločnosti, ktorá ovláda materskú spoločnosť, alebo v súlade so zákonom alebo požiadavkou správneho alebo regulačného orgánu, alebo iného orgánu, ktorému podlieha v zmysle právnych predpisov alebo zmluvne, akékoľvek informácie o obchodných vzťahoch s druhou zmluvnou stranou, a že uchová v tajnosti všetky technické, obchodné alebo iné informácie, ktoré prípadne získa, alebo ktoré sa v budúcnosti dozvie od druhej zmluvnej strany, a to vrátane informácií týkajúcich sa podnikateľskej činnosti alebo iných záležitostí druhej zmluvnej strany. Toto ustanovenie sa nevzťahuje na dokumentáciu a dokumenty, ktoré sa v zmysle iných právnych predpisov (a to najmä zákona č. 343/2015 Z. z.) musia zverejňovať. Za porušenie obchodného tajomstva sa nepovažuje sprístupnenie takto označených dokumentov osobám zastupujúcim poskytujúcu zmluvnú stranu.
  2. Okrem vyššie uvedeného, ktorákoľvek zmluvná strana má právo poskytnúť takéto informácie:

1. na účely súdneho, správneho, alebo iného konania, ktorého je účastníkom, a ktoré sa vedie v súvislosti so zmluvou;
2. osobe, ktorá pre takú zmluvnú stranu spracúva dáta, a to v rozsahu nevyhnutnom na riadne spracovávanie dát;
3. osobe, ktorá pre takú zmluvnú stranu obstaráva archiváciu zmluvy, a to v rozsahu nevyhnutnom na riadnu archiváciu zmluvy;
4. osobe, ktorá priamo alebo nepriamo ovláda ktorúkoľvek zo zmluvných strán;
5. ak to ustanovuje osobitný právny predpis;
6. v prípade podstatného a/alebo nepodstatného porušenia povinností (zmluvy) na strane zhotoviteľa, na ktoré sa povinnosť mlčanlivosti podľa bodu 14.1 tohto Článku neuplatňuje.

XV.

**Podstatné porušenie zmluvy**

* 1. Zmluvné strany sa dohodli, že za podstatné porušenie zmluvy, na základe ktorého je objednávateľ oprávnený odstúpiť od tejto zmluvy, je možné považovať najmä/nie výlučne nasledovné konanie:

1. Zhotoviteľ poruší povinnosť/povinnosti ustanovené v Článku 2, v bode 2.2 (v) tejto zmluvy pri realizácii Diela alebo jeho časti prostredníctvom subdodávateľa; alebo
2. Zhotoviteľ neprevezme Stavenisko od objednávateľa najneskôr v lehote ustanovenej v Článku 4, bode 4.1 tejto zmluvy; alebo
3. Zhotoviteľ nezačne s výkonom stavebných prác podľa Časového harmonogramu prác na zhotovenie Diela odo dňa prevzatia Staveniska najneskôr v lehote ustanovenej v Článku 5, bode 5.4 tejto zmluvy; alebo
4. Zhotoviteľ nedodrží termíny stanovené v Časovom harmonograme prác a to v prípade, ak je zhotoviteľ v omeškaní s ktorýmkoľvek jednotlivým termínom realizácie Diela po dobu viac ako desať (10) kalendárnych dní; alebo
5. je na základe odborného posúdenia technického dozoru a projektanta Diela z technického riešenia a postupu uskutočnenia Diela zrejmé, že zhotoviteľ nedokáže zhotoviť Dielo podľa termínov uvedených v Časovom harmonograme prác; alebo
6. Zhotoviteľ neodovzdá zhotovené Dielo v termíne uvedenom v Článku 4, bode 4.2 tejto zmluvy za splnenia povinnosti zhotoviteľa ustanovenej v Článku 11, bode 11.3 tejto zmluvy; alebo
7. Zhotoviteľ neplní kvalitatívno-technické parametre a/alebo podmienky zhotovovania Diela určené Projektovou dokumentáciou, záväznými stanoviskami KPÚ a slovenskými technickými normami, európskymi normami, všeobecne záväznými právnymi predpismi Slovenskej republiky a/alebo touto zmluvou; alebo
8. Zhotoviteľ akýmkoľvek spôsobom koná proti zásadám spravodlivých obchodných vzťahov, porušuje zákaz nekalej súťaže, koná proti pravidlám hospodárskej súťaže, alebo ak jeho činnosť kazí dobré meno a primerané záujmy objednávateľa; alebo
9. Zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení; alebo
10. Zhotoviteľ aj napriek upozorneniu objednávateľa alebo oprávnenej osoby objednávateľa v primeranej lehote určenej na odstránenie vady, vadu Diela neodstránil. V rozsahu vadného plnenia nie je objednávateľ povinný zaplatiť za vykonané práce a až do odstránenia vady nie je v omeškaní s platením. Výšku takto neuhradenej sumy určí objednávateľ výpočtom podľa rozsahu vadného plnenia; alebo
11. Zhotoviteľ nedodrží záväzok ustanovený v Článku 4, bode 4.3 tejto zmluvy s odkazom na Článok 3, body 3.7 a 3.8 tejto zmluvy vo vzťahu k cene Diela; alebo
12. Zhotoviteľ nesplní/poruší povinnosť ustanovenú v Článku 5, bode 5.1 a /alebo bode 5.2 a/alebo bodu 5.3 tejto zmluvy; alebo
13. Zhotoviteľ nesplní/poruší povinnosť/povinnosti ustanovené v Článku 9, bode 9.2 a 9.5 a 9.7 tejto zmluvy; alebo
14. Zhotoviteľ opakovane nesplní/poruší povinnosti pri vedení stavebného denníka ustanovené v Článku 9, bode 9.8 tejto zmluvy (opakovaným nesplnením/porušením sa rozumie nesplnenie/porušenie min. 2 a viackrát); alebo
15. Zhotoviteľ opakovane nesplní/poruší povinnosť ustanovenú v Článku 9, v bode 9.10 alebo 9.11 tejto zmluvy (opakovaným nesplnením/porušením povinnosti sa rozumie nesplnenie/porušenie min. 2 a viackrát); alebo
16. Zhotoviteľ nesplní/poruší povinnosť ustanovenú v Článku 9, bode 9.15 tejto zmluvy; alebo
17. Zhotoviteľ neoprávnene čiastočné a/alebo celkom zastaví práce na Diele porušením ustanovenia špecifikovaného v Článku 9, v bode 9.21 tejto zmluvy; alebo
18. Zhotoviteľ opakovane nesplní/poruší povinnosť ustanovenú v Článku 10, v bode 10.9 a/alebo 10.10 a/alebo 10.11 tejto zmluvy (opakovaným nesplnením/porušením povinnosti sa rozumie nesplnenie/porušenie min. 2 a viackrát); alebo
19. Zhotoviteľ nesplní/poruší ktorúkoľvek povinnosť ustanovenú v Článku 10, v bode 10.20 tejto zmluvy; alebo
20. Zhotoviteľ nesplní/poruší ktorúkoľvek povinnosť ustanovenú v Článku 18, v bode 18.1 tejto zmluvy; alebo
21. Zhotoviteľ nesplní/poruší povinnosť ustanovenú v Článku 22, v bode 22.4 tejto zmluvy; alebo
22. voči zhotoviteľovi sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie; alebo
23. ak ktorékoľvek vyhlásenie/prehlásenie/záväzok zhotoviteľa uvedený v tejto zmluve bude nepravdivý ku dňu uzatvorenia zmluvy alebo sa takým stane počas realizácie Diela.

XVI.

**Zmluvné pokuty**

* 1. Zmluvné strany sa dohodli na nasledovných sankciách:

1. v prípade nesplnenia/porušenia povinnosti zhotoviteľa podľa bodu 4.2 v Článku 4, tejto zmluvy odovzdať dielo objednávateľovi riadne a včas, vzniká objednávateľovi nárok voči zhotoviteľovi na zmluvnú pokutu vo výške 0,3 % z ceny Diela za každý jeden deň omeškania s odovzdaním diela objednávateľovi;
2. v prípade omeškania zhotoviteľa s prevzatím Staveniska od objednávateľa v lehote ustanovenej v Článku 4, bode 4.1 tejto zmluvy, objednávateľovi vzniká voči zhotoviteľovi nárok na zmluvnú pokutu vo výške 500,- EUR (päťsto eur) za každý, čo i len začatý deň porušenia/nesplnenia povinnosti;
3. v prípade omeškania zhotoviteľa so začatím stavebných prác podľa Časového harmonogramu prác na zhotovenie Diela odo dňa prevzatia Staveniska najneskôr v lehote ustanovenej v Článku 4, bode 4. 1 tejto zmluvy, objednávateľovi vzniká voči zhotoviteľovi nárok na zmluvnú pokutu vo výške 500,- EUR (päťsto eur) za každý, čo i len začatý deň nesplnenia povinnosti zhotoviteľa;
4. v prípade, ak zhotoviteľ poruší akúkoľvek povinnosť vyplývajúcu mu z tejto zmluvy, vzniká objednávateľovi nárok na zmluvnú pokutu vo výške 500,- EUR (päťsto eur) za každé jedno takéto porušenie povinnosti, a to aj opakovane
5. v prípade preukázateľného nedodržania povinností vyplývajúcich z tejto zmluvy.
6. V prípade odstúpenia od zmluvy z dôvodu uvedeného v čl. 15 tejto zmluvy vznikne objednávateľovi nárok na zaplatenie zmluvnej pokuty vo výške 30 000,- EUR (tridsať tisíc eur).
7. Zmluvné strany sa týmto výslovne dohodli, že objednávateľovi vzniká nárok na uplatnenie akejkoľvek zmluvnej pokuty podľa tejto zmluvy porušením zmluvnej povinnosti zhotoviteľom. Ak zhotoviteľ napriek upozorneniu zo strany objednávateľa neodstráni porušenie zmluvnej povinnosti, objednávateľ si voči nemu uplatní zmluvnú pokutu. Zmluvná pokuta je splatná na základe výzvy objednávateľa na úhradu zmluvnej pokuty s uvedením odkazu na uplatňujúce sa ustanovenie zmluvy a výpočtu zmluvnej pokuty a je splatná v lehote štrnástich (14) kalendárnych dní odo dňa doručenia predmetnej výzvy objednávateľa zhotoviteľovi.
   1. Zaplatenie ktorejkoľvek zmluvnej pokuty zo strany zhotoviteľa nemá vplyv na prípadné nároky objednávateľa na náhradu škody prevyšujúcu zmluvnú pokutu.
   2. Zaplatením zmluvnej pokuty/zmluvných pokút v zmysle zmluvy sa zhotoviteľ nezbavuje povinnosti Dielo vykonať/zhotoviť včas, v požadovanej kvalite a s odbornou starostlivosťou .
   3. V prípade omeškania objednávateľa so zaplatením splatného peňažného záväzku voči zhotoviteľovi má zhotoviteľ právo požadovať od objednávateľa úroky z omeškania z dlžnej sumy. Úroky z omeškania na základe výzvy zhotoviteľa na úhradu úrokov z omeškania s uvedením odkazu na uplatňujúce sa ustanovenie zmluvy a výpočtu úrokov z omeškania sú splatné v lehote štrnástich (14) kalendárnych dní odo dňa doručenia predmetnej výzvy zhotoviteľa objednávateľovi.
   4. V prípade, že objednávateľovi bude spôsobená škoda v dôsledku porušenia povinnosti zhotoviteľom, alebo uložená akákoľvek sankcia z titulu porušenia všeobecne záväzných právnych predpisov zhotoviteľom alebo z titulu porušenia povinnosti zhotoviteľom je zhotoviteľ povinný takto vzniknutú škodu, sankciu uhradiť objednávateľovi. Zmluvné strany sa dohodli na uzatvorení Sľubu odškodnenia a Sľubom odškodnenia sa sľubujúci zaväzuje, že nahradí príjemcovi sľubu všetku škodu bez ohľadu na to, či vznikne za doby trvania zmluvy alebo po skončení jej platnosti a účinnosti, ktorá mu vznikne v dôsledku toho, že v súlade so zmluvou sľubujúci zhotoví pre príjemcu sľubu dielo v zmysle zmluvy o dielo a tretie subjekty z dôvodu uloženia sankcie si voči príjemcovi sľubu budú uplatňovať akékoľvek nároky z titulu porušenia zmlúv alebo všeobecne záväzných právnych predpisov; pre účely tejto zmluvy sa pod pojmom nároky rozumie najmä náhrada škody, ktorá bola spôsobená a. i.

XVII.

**Povinnosti objednávateľa po uzatvorení zmluvy**

* 1. Objednávateľ najneskôr ku dňu odovzdania Staveniska:

1. oznámi zhotoviteľovi informáciu o kontaktnej osobe - zástupcovi objednávateľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi dodávateľovi informáciu o zmene kontaktnej osoby - zástupcovi objednávateľa a to najneskôr do troch (3) kalendárnych dní pred uskutočnením zmeny kontaktnej osoby)
2. doručí zhotoviteľovi rozsah práv a povinností každého zástupcu oprávneného konať v mene objednávateľa s presným vymedzením jeho kompetencií v jednom vyhotovení vo forme písomného plnomocenstva.

XVIII.

**Povinnosti zhotoviteľa po uzatvorení zmluvy**

* 1. Zhotoviteľ najneskôr ku dňu prevzatia Staveniska:

1. oznámi objednávateľovi informáciu o kontaktnej osobe - zástupcovi zhotoviteľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi objednávateľovi informáciu o zmene kontaktnej osoby - zástupcovi zhotoviteľa najneskôr 3 dní pred uskutočnením zmeny)
2. doručí zhotoviteľovi Rozsah práv a povinností každého zástupcu oprávneného konať v mene zhotoviteľa s presným vymedzením jeho kompetencií v jednom vyhotovení vo forme písomného plnomocenstva
3. oznámi objednávateľovi osobu, ktorá bude na náklady zhotoviteľa s poverením objednávateľa vykonávať funkciu koordinátora bezpečnosti podľa nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko v platnom znení, ktorú zhotoviteľ preukáže predložením podpísaného životopisu osoby koordinátora s úradne overenou fotokópiou relevantného dokladu preukazujúceho jeho odbornú spôsobilosť, nie staršou ako 3 mesiace, predloženie plánu BOZP týkajúceho sa realizácie Diela, vyhlásenie osoby koordinátora, že bude k dispozícii zhotoviteľovi na plnenie predmetu zákazky, a to po celú dobu realizácie Diela, pričom zhotoviteľ môže preukázať splnenie tejto podmienky využitím technickej alebo odbornej kapacity inej osoby (v prípade zmeny oznámi dodávateľovi informáciu o zmene osoby - koordinátora bezpečnosti objednávateľovi najneskôr do troch (3) kalendárnych dní pred uskutočnením zmeny tejto osoby).

XIX.

**Zmeny a doplnky zmluvy, uzatváranie dodatkov**

19.1 Akákoľvek zmena zmluvných podmienok je možná len na základe písomne uzatvoreného dodatku, ktorá bude tvoriť nedeliteľnú súčasť zmluvy.

* 1. Dodatok k zmluve je možné uzatvoriť len ak jeho obsah nebude:

1. v rozpore so zmluvnými podmienkami tejto zmluvy
2. v rozpore s ustanoveniami Zákona o verejnom obstarávaní a ustanoveniami Obchodného zákonníka
3. znevýhodňovať objednávateľa
4. sa vymykať bežným obchodným zvyklostiam.
   1. Dodatok/dodatky sú platné dňom ich podpísania zmluvnými stranami a účinné dňom nasledujúcim po dni zverejnenia podľa osobitného predpisu.

XX.

**Iné ustanovenia – podmienky**

* 1. Zmluvné vzťahy neupravené osobitne v tejto zmluve ak nie je a nebude dohodnuté inak, sa budú riadiť ustanoveniami Obchodného zákonníka Slovenskej republiky a ostatných súvisiacich právnych predpisov platných v Slovenskej republike.
  2. Možné spory, ktoré vzniknú z tejto zmluvy, vrátane sporov o jej platnosť, účinnosť, výklad, výklad porušení zmluvy alebo jej zrušenia - dôvodov a formy, budú riešené predovšetkým dohodou zmluvných strán. V prípade nedosiahnutia dohody, budú tieto riešené, pokiaľ sa sporové strany písomne nedohodnú inak príslušným súdom v sídle objednávateľa.
  3. Ak by niektoré ustanovenia na základe rozhodnutia príslušného súdu neboli účinné, nemá to vplyv na platnosť a účinnosť samotnej zmluvy.
  4. Ak je zhotoviteľom podnikateľský subjekt, ktorého sídlo je mimo Slovenskej republiky, musí sa riadiť právnymi predpismi platnými v Slovenskej republike.

XXI.

**Platnosť a účinnosť zmluvy, ukončenie zmluvy, podmienky jej ukončenia a forma a dôvody ukončenia zmluvy, odkladacie podmienky, rozväzovacia podmienka**

* 1. Zmluva nadobudne platnosť dňom jej podpisu oprávnenými zástupcami Zmluvných strán. Táto zmluva podlieha zverejneniu v súlade s osobitnými predpismi preto nadobúda účinnosť dňom nasledujúcim po zverejnení na web stránke objednávateľa.
  2. Zmluva sa uzatvára na dobu určitú a to na dobu splnenia všetkých záväzkov zmluvných strán vyplývajúcich z tejto zmluvy. Po uvedenú dobu je pre plnenie tejto zmluvy zachovaná záväzná viazanosť ponuky zhotoviteľa.
  3. Zmluva sa končí:

1. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
2. odstúpením od zmluvy pre podstatné porušenie zmluvných podmienok, ktoré ako podstatné porušenie označil v zmluve objednávateľ. V prípade podstatného porušenia zmluvných podmienok môže objednávateľ od zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, objednávateľ môže odstúpiť od zmluvy len v prípade, ak je určená dodatočná technicky primeraná lehota na splnenie povinnosti/záväzku a zhotoviteľ svoju povinnosť/záväzok v tejto lehote nesplní
3. nastúpením rozväzovacej podmienky účinnosti zmluvy, spočívajúcej v nesplnení/nenaplnení odkladacej podmienky/odkladacích podmienok účinnosti zmluvy ustanovených podľa bodu 21.1 tohto Článku
   1. Ukončenie zmluvy z dôvodu podľa bodu 21.3 (ii) tohto Článku nastane dňom doručenia odstúpenia od zmluvy zhotoviteľovi v listinnej forme. V prípade pochybnosti sa má za to, že odstúpenie - ukončenie zmluvy je účinné na tretí (3) deň po odoslaní oznámenia o odstúpení od zmluvy.
   2. Práva a povinnosti zmluvných strán v prípade odstúpenia od zmluvy:
4. objednávateľ umožní prístup zhotoviteľovi na Stavenisko (miesto realizácie Diela), aby mohol vykonať všetky potrebné náležitosti „Čiastkového preberacieho konania“
5. zhotoviteľ písomne vyzve objednávateľa k „Čiastkovému odovzdaniu diela“ a objednávateľ je povinný do piatich (5) kalendárnych dní od doručenia výzvy začať „Čiastkové preberacie konanie“
6. zhotoviteľ do piatich (5) kalendárnych dní vykoná súpis všetkých vykonaných prác ocenený spôsobom, akým je stanovená cena Diela
7. zhotoviteľ vykoná finančné vyčíslenie vykonaných prác, prípadne poskytnutých záloh a spracuje „Čiastkovú konečnú faktúru“
8. zhotoviteľ odvezie všetok svoj nezabudovaný materiál a vyprace Stavenisko najneskôr do pätnástich (15) kalendárnych dní po skončení „Čiastkového preberacieho konania“
9. zhotoviteľ je v rámci „Čiastkového preberacieho konania“ povinný v zmysle Článku 10, bodu 10.3 tejto zmluvy predložiť a odovzdať Dokladovú časť objednávateľovi k rozsahu zhotoveného Diela, ktoré je predmetom „Čiastkového preberacieho konania“. Bez splnenia si predloženia Dokladovej časti nie je zhotoviteľ oprávnený vystaviť „Čiastkovú konečnú faktúru“
10. zmluvná strana, ktorá zapríčinila odstúpenie od zmluvy je povinná uhradiť druhej zmluvnej strane všetky náklady a ekonomicky oprávnené výdavky a straty jej vzniknuté z dôvodov odstúpenia od zmluvy.
    1. Zmluva sa ukončí aj:
11. na základe písomnej dohody zmluvných strán, pre ukončenie zmluvy dohodou zmluvných strán sa vyžaduje:

* vyhotovenie dohody o ukončení zmluvy v listinnej forme,
* aby dohoda o ukončení zmluvy obsahovala podstatné náležitosti súvisiace s ukončením zmluvy a vysporiadaním záväzkov zmluvných strán a termín ukončenia zmluvy,

1. ukončenie zmluvy dohodou zmluvných strán nastane ku dňu, ktorý je určený v dohode o ukončení, inak ku dnu jej podpísania.
   1. Obsahom príslušného dokumentu, ktorý zakladá ukončenie zmluvy musia byť podstatné náležitosti a najmä:
2. dôvody ukončenia zmluvy,
3. termín ukončenia zmluvy,
4. platnosť a účinnosť dokumentu zakladajúceho ukončenie zmluvy,
5. vzájomné vysporiadanie finančných a iných záväzkov, ktoré vznikli medzi zmluvnými stranami a sú oprávnené ku dňu ukončenia zmluvy.

XXII.

**Záverečné ustanovenia**

* 1. Objednávateľ je povinný uchovávať dokumentáciu, doklady a dokumenty súvisiace so zadávaním danej zákazky a s odovzdaním a prevzatím Diela v lehotách podľa platných predpisov.
  2. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
  3. Pokiaľ zhotoviteľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou ( a to najmä v nadväznosti na § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať. Nahradenie tretej osoby je možné iba pri dodržaní pravidiel vyplývajúcich zo Zákona o verejnom obstarávaní a príslušnej judikatúry Súdneho dvora EÚ.
  4. Zmluvné strany sa dohodli, že vylučujú aplikáciu ust. § 374 Obchodného zákonníka.
  5. V prípade, ak sa podľa tejto Zmluvy ustanovuje povinnosť doručiť a/alebo predložiť dokumentáciu (právnu, technickú a pod.), vyžaduje sa jej predloženie v listinnej podobe originálu /alebo úradne overenej fotokópie.
  6. Uplatnením zmluvných pokút v stanovenej výške nie sú dotknuté oprávnenia objednávateľa /zhotoviteľa na uplatnenie sankcií, penále, pokút a na náhradu škody.
  7. Ak zmluva obsahuje možnosť uplatnenia sankcie alebo zmluvnej pokuty za rovnaké porušenie zmluvy v rôznej hodnote - výške, platí hodnota zmluvnej pokuty uvedená vo vyššej sadzbe.
  8. Zhotoviteľ vyhlasuje, že súhlasí s podmienkami verejného obstarávania určenými objednávateľom. Zhotoviteľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Zhotoviteľ prehlasuje a potvrdzuje, že všetky zmeny, nedostatky a/alebo odchýlky v zadaní a podkladoch objednávateľa poskytnutých zhotoviteľovi (najmä/nie výlučne Projektová dokumentácia, Výkaz výmer, povolenia, záväzné stanoviská a pod.) zhotoviteľ namietal/oznámil objednávateľovi pred podaním svojej ponuky.
  9. Objednávateľ si vyhradzuje právo vyhlasovať alebo nadobúdať tovary, služby alebo montážne práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto zmluvy.
  10. Doručovanie: Zmluvné strany sa dohodli, že ak v tejto zmluve nie je ustanovené inak, písomná komunikácia podľa tejto zmluvy alebo v súvislosti s touto zmluvou sa bude doručovať doporučenou poštovou zásielkou na adresu uvedenú v záhlaví zmluvy poštou, kuriérom alebo osobne a v prípadoch stanovených touto zmluvou aj prostredníctvom e-mailu, telefonicky s nasledovným písomným doplnením takejto komunikácie v lehote 3 dní. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
  11. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.
  12. Zmluva je vyhotovená v šiestich (6) rovnopisoch, z ktorých sú dve (2) pre zhotoviteľa a štyri (4) pre objednávateľa.
  13. Prílohami tejto zmluvy sú:

Príloha č. 1 – Projektová dokumentácia k Dielu a ocenený výkaz výmer

Príloha č. 2 – Cenová ponuka zhotoviteľa

Príloha č. 3 – Zoznam známych subdodávateľov

V Gajaroch dňa .............

...................................................................... .......................................................

Objednávateľ Zhotoviteľ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Príloha zmluvy č. 3 | |  |  |  |  |  |  |
|  |  | **Zoznam známych subdodávateľov** | | | | | |  |
|  |  |  |  |  |  |  |  |  |
|  |  |  |  |  |  |  |  |  |
| **Por. č.** | **Identifikácia navrhnutého subdodávateľa**  **(obchodné meno, sídlo, IČO, kontaktná osoba, osoba oprávnená konať za subdodávateľa)** | **Identifikácia príslušného plnenia** | **Rozsah plnenia vyjadrený sumou** | **Dátum požiadania o schválenie** | **Dátum overenia splnenia zmluvných požiadaviek** | **Dátum schválenia navrhovaného subdodávateľa** | **Dátum ukončenia plnenia schváleného subdodávateľa** | **Podpis a meno osoby, ktorá overila a schválila subdodávateľa** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |